
Медициналық-санитариялық алғашқы көмек көрсету қағидаларын бекіту туралы
Қазақстан Республикасы Денсаулық сақтау министрінің 2021 жылғы 24 тамыздағы № ҚР ДСМ-90 бұйрығы. Қазақстан Республикасының Әділет министрлігінде 2021 жылғы 24 тамызда № 24094 болып тіркелді.
[bookmark: z1]
      "Халық денсаулығы және денсаулық сақтау жүйесі туралы" Қазақстан Республикасының Кодексі 7-бабының 82) тармақшасына және "Мемлекеттік және әлеуметтік жауапкершілігі бар көрсетілетін қызметтер туралы" Қазақстан Республикасының Заңы 10-бабының 1) тармақшасына сәйкес БҰЙЫРАМЫН:

      Ескерту. Кіріспе жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      1. Осы бұйрыққа қосымшаға сәйкес Медициналық-санитариялық алғашқы көмек көрсету қағидалары бекітілсін.

      2. Қазақстан Республикасы Денсаулық сақтау министрлігінің Медициналық көмекті ұйымдастыру департаменті Қазақстан Республикасының заңнамасында белгіленген тәртіппен: 

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты ресми жарияланғаннан кейін оны Қазақстан Республикасы Денсаулық сақтау министрлігінің интернет-ресурсында орналастыруды;

      3) осы бұйрықты Қазақстан Республикасы Әділет министрлігінде мемлекеттік тіркегеннен кейін он жұмыс күні ішінде Қазақстан Республикасы Денсаулық сақтау министрлігінің Заң департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Денсаулық сақтау вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.
	
      Қазақстан Республикасы 

Денсаулық сақтау министрі

	
А. Цой




       "КЕЛІСІЛДІ"

      Қазақстан Республикасы

      Цифрлық даму, иновациялар

      және аэроғарыш өнеркәсібі министрлігі
	 
	Қазақстан Республикасы
Денсаулық сақтау министрі
2021 жылғы 24 тамыздағы
№ ҚР ДСМ-90 бұйрыққа
қосымша


 Медициналық-санитариялық алғашқы көмек көрсету қағидалары
 1-тарау. Жалпы ережелер

      1. Осы Медициналық-санитариялық алғашқы көмек көрсету қағидалары (бұдан әрі – Қағидалар) "Халық денсаулығы және денсаулық сақтау жүйесі туралы" Қазақстан Республикасының Кодексі 7-бабының 82) тармақшасына және "Мемлекеттік және әлеуметтік жауапкершілігі бар көрсетілетін қызметтер туралы" Қазақстан Республикасының Заңы 1-бабының 1) тармақшасына сәйкес әзірленді және халыққа медициналық-санитариялық алғашқы көмек көрсету тәртібін айқындайды.

      Ескерту. 1-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      2. Осы Қағидаларда пайдаланылатын негізгі ұғымдар:

      1) бейінді маман – жоғары медициналық білімі, денсаулық сақтау саласында сертификаты бар медицина қызметкері;

      2) дәрігерге дейінгі медициналық көмек – орта медицина қызметкерлері дербес немесе денсаулықты насихаттауды, пациенттің жай-күйін бағалауды, дәрігерге дейін диагноз қоюды, дәрігерге дейінгі араласу жоспарын тағайындауды, дәрігерге дейінгі манипуляциялар мен емшараларды орындауды және науқастарға, мүгедектігі бар адамдар мен хал үстіндегі адамдарға күтімді қамтитын мультипәндік команда құрамында көрсететін медициналық көмек;

      3) денсаулық сақтау саласындағы уәкілетті орган (бұдан әрі – уәкілетті орган) – Қазақстан Республикасы азаматтарының денсаулығын сақтау, медицина және фармацевтика ғылымы, медициналық және фармацевтикалық білім беру, халықтың санитариялық-эпидемиологиялық саламаттылығы, дәрілік заттар мен медициналық бұйымдардың айналысы, медициналық қызметтер (көмек) көрсетудің сапасы саласында басшылықты және салааралық үйлестіруді жүзеге асыратын орталық атқарушы орган;

      4) динамикалық байқау – пациенттің денсаулық жағдайын жүйелі түрде байқау, сондай-ақ осы байқау нәтижелері бойынша қажетті медициналық көмек көрсету;

      5) жүктелген медициналық сақтандыру (бұдан әрі – ЖМС) – "Халықтың көші-қоны туралы" Қазақстан Республикасының Заңына және Қазақстан Республикасы ратификациялаған халықаралық шарттарға сәйкес жүктелген медициналық сақтандырудың үлгілік шартында айқындалған "Жүктелген медициналық сақтандырудың үлгілік шартын және жүктелген медициналық сақтандыру кезіндегі медициналық көмектің ең төменгі тізбесін бекіту туралы" Қазақстан Республикасы Денсаулық сақтау министрінің 2023 жылғы 7 маусымындағы №111 бұйрығына (Нормативтік құқықтық актілерді мемлекеттік тіркеу тізілімінде № 32732 болып тіркелген) сәйкес медициналық қызметтер алуға мүмкіндік беретін медициналық сақтандырудың түрі;

      6) клиникалық хаттама – пациенттің белгілі бір ауруы немесе жай-күйі кезіндегі профилактика, диагностика, емдеу, медициналық оңалту және паллиативтік медициналық көмек бойынша ғылыми дәлелденген ұсынымдар;

      7) көрсетілетін қызметті алушы – мемлекеттік немесе әлеуметтік жауапкершілігі бар көрсетілетін қызметті алуға өтініш беруге құқығы және (немесе) ниеті бар немесе мемлекеттік немесе әлеуметтік жауапкершілігі бар көрсетілетін қызметті алатын не өз құқықтарын, бостандықтары мен заңды мүдделерін іске асыру үшін оларға тиісті материалдық немесе материалдық емес игіліктер бере отырып, мемлекеттік немесе әлеуметтік жауапкершілігі бар қызмет көрсету нәтижесін алған жеке және заңды тұлғалар, заңды тұлғалардың филиалдары мен өкілдіктері;

      8) көрсетілетін қызметті беруші – Қазақстан Республикасының заңнамасына сәйкес мемлекеттік және әлеуметтік жауапкершілігі бар қызметтер көрсететін орталық мемлекеттік органдар, Қазақстан Республикасының шетелдегі мекемелері, облыстардың, республикалық маңызы бар қалалардың, астананың, аудандардың, облыстық маңызы бар қалалардың жергілікті атқарушы органдары, қаладағы аудандардың, аудандық маңызы бар қалалардың, кенттердің, ауылдардың, ауылдық округтердің әкімдері, сондай-ақ жеке және заңды тұлғалар;

      9) медициналық-санитариялық алғашқы көмек (бұдан әрі – МСАК) – адам, отбасы және қоғам деңгейінде көрсетілетін, аурулар мен жай-күйлердің профилактикасын, диагностикасын, оларды емдеуді қамтитын халықтың мұқтажына бағдарланған медициналық көмекке алғашқы қол жеткізу орны;

      10) мемлекеттік көрсетілетін қызмет – көрсетілетін қызметті алушылардың өтініш жасауы бойынша немесе өтініш жасауынсыз жүзеге асырылатын және олардың құқықтарын, бостандықтары мен заңды мүдделерін іске асыруға, оларға тиісті материалдық немесе материалдық емес игіліктер беруге бағытталған жекелеген мемлекеттік функцияларды іске асыру нысандарының бірі немесе олардың жиынтығы; 

      11) міндетті әлеуметтік медициналық сақтандыру (бұдан әрі – МӘМС) – әлеуметтік медициналық сақтандыру қорының активтері есебінен медициналық көрсетілетін қызметтерді тұтынушыларға медициналық көмек көрсету жөніндегі құқықтық, экономикалық және ұйымдастырушылық шаралар кешені;

      12) міндетті әлеуметтік медициналық сақтандыру жүйесі – міндетті әлеуметтік медициналық сақтандыру жүйесіне қатысушылар арасындағы қатынастарды реттейтін, мемлекет белгілейтін нормалар мен қағидалардың жиынтығы;

      13) міндетті әлеуметтік медициналық сақтандыру жүйесіндегі медициналық көмек – әлеуметтік медициналық сақтандыру қорының активтері есебінен медициналық көрсетілетін қызметтер тұтынушыларға ұсынылатын медициналық көмек көлемі;

      14) отбасылық дәрігер – отбасы мүшелеріне медициналық-санитариялық алғашқы көмек көрсету бойынша арнайы көпбейінді даярлықтан өткен және денсаулық сақтау саласындағы маман сертификаты бар дәрігер;

      15) патронаж – медицина қызметкерлерінің үй жағдайында профилактикалық және ақпараттық шараларды жүргізуі (нәрестеге патронаж, жүкті әйелге, босанған әйелге, диспансерлік науқасқа патронаж);

      16) тегін медициналық көмектің кепілдік берілген көлемі (бұдан әрі – ТМККК) – бюджет қаражаты есебінен ұсынылатын медициналық көмек көлемі.

      Ескерту. 2-тармақ жаңа редакцияда – ҚР Денсаулық сақтау министрінің 27.03.2024 № 10 (алғашқы ресми жарияланған күнінен кейін күнтізбелік он күн өткен соң қолданысқа енгізіледі); өзгеріс енгізілді - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрықтарымен.



      3. МСАК ұйымы халыққа медициналық көмекті:

      1) ТМККК шеңберінде;

      2) МӘМС жүйесінде;

      3) "Сақтандыру қызметі туралы" Қазақстан Республикасының Заңына сәйкес ерікті медициналық сақтандыру шеңберінде;

      4) Кодекске сәйкес жүктелген медициналық сақтандыру шеңберінде көрсетеді.

      Ескерту. 3-тармақ жаңа редакцияда – ҚР Денсаулық сақтау министрінің 31.07.2023 № 141 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      4. МСАК ұйымы Кодекстің 138-бабының 3-тармағына сәйкес уәкілетті орган бекіткен медициналық көмек көрсетуді ұйымдастыру стандарттарына сәйкес халықтың санитариялық-эпидемиологиялық саламаттылығы саласындағы қолданыстағы нормативтік құқықтық актілердің негізінде эпидемияға қарсы жұмыс режимін сақтай отырып медициналық көмек көрсетуді қамтамасыз етеді.

      5. МСАК ұйымы "Денсаулық сақтау саласындағы есепке алу құжаттамасының нысандарын, сондай-ақ оларды толтыру жөніндегі нұсқаулықтарды бекіту туралы" Қазақстан Республикасы Денсаулық сақтау министрінің міндетін атқарушының 2020 жылғы 30 қазандағы № ҚР ДСМ-175/2020 бұйрығына (Нормативтік құқықтық актілерді мемлекеттік тіркеу тізілімінде № 21579 тіркелді) (бұдан әрі – № ҚР ДСМ-175/2020 бұйрығы) сәйкес уәкілетті орган белгілеген тәртіппен, бастапқы медициналық құжаттаманы жүргізеді және нысандар мен тәртіп бойынша есептерді, оның ішінде медициналық цифрлық жүйелер арқылы ұсынады.

      Ескерту. 5-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.


 2-тарау. Медициналық-санитариялық алғашқы көмек көрсету тәртібі

      6. Кодекстің 123-бабының 3-тармағына сәйкес МСАК жалпы практика дәрігерлері (отбасылық дәрігерлер), учаскелік терапевтер, педиатрлар, фельдшерлер, акушерлер, кеңейтілген практика (жалпы практика) мейіргерлері, учаскелік мейіргерлер, әлеуметтік жұмыскерлер, денсаулық сақтау саласындағы психологтар көрсетеді.

      7. МСАК ұйымдары Кодекстің 123-бабының 2-тармағына сәйкес мынадай жұмыс қағидаттарын жүзеге асырады:

      1) қызмет көрсетудің отбасылық қағидаты;

      2) МСАК аумақтық қолжетімділігі;

      3) аумақтық қолжетімділік шегінде медициналық ұйымды еркін таңдау;

      4) пациенттің медициналық көмек сапасына қанағаттануы;

      5) меншік нысанына және ведомстволық тиесілігіне қарамастан, тең құқықтылық және адал бәсекелестік;

      6) профилактиканы, диагностиканы және емдеуді қамтитын МСАК көрсетілетін қызметтері пациенттердің тұрған жеріне қарамастан, олардың барлығына қолжетімді болуы.

      8. Бекітілген халыққа қызмет көрсету үшін МСАК ұйымында учаскеге мамандарды бекіте отырып учаске құрылады.

      МСАК көрсететін ауылдық медициналық ұйымдарды қоспағанда, бір жалпы практика дәрігеріне бекітілген халықтың саны аралас халыққа 1 700 адамнан, учаскелік терапевтке 2 200 адамнан, учаскелік педиатрға – 0-ден 6 жасқа дейінгі 500 баладан, 7-ден 18 жасқа дейінгі 900 баладан аспайды.

      9. Кодекстің 117-бабына сәйкес МСАК мынадай нысандарында беріледі:

      1) шұғыл – бекітілу фактісіне байланыссыз денсаулыққа елеулі зиянды болғызбау және (немесе) өмірге төнген қатерді жою үшін кезек күттірмейтін медициналық араласуды қажет ететін кенеттен болған жіті аурулар мен жай-күйлер, созылмалы аурулардың асқынуы кезінде көрсетілетін медициналық көмек;

      2) кезек күттірмейтін – пациенттің өміріне анық қатер төндірмейтін, кенеттен болған жіті аурулар мен жай-күйлер, созылмалы аурулардың асқынуы кезінде көрсетілетін медициналық көмек;

      3) жоспарлы – көмек көрсетуді белгілі бір уақытқа кейінге қалдыру пациент жай-күйінің нашарлауына алып келмейтін, пациенттің өміріне қатер төндірмейтін аурулар мен жай-күйлер кезінде, сондай-ақ профилактикалық іс-шараларды жүргізу кезінде бекіту орны бойынша алдын ала жазылумен немесе жүгінумен көрсетілетін медициналық көмек нысандарында беріледі.

      10. МСАК Кодекстің 118-бабының 1-тармағының 1), 3), 4), 5), 6) тармақшаларымен көзделген жағдайларды көмек көрсетеді.

      11. МСАК Кодекстің 123-бабының 1-тармағымен айқындалған қызметтерді қамтиды.

      12. МСАК:

      1) осы Қағидаларға 1-қосымшаға сәйкес МСАК-тың медицина қызметкерлері (фельдшер, акушер, орта және (немесе) жоғары медициналық білімі бар мейіргер) көрсететін медициналық қызметтердің тізбесі бойынша аурулар кезінде немесе дәрігердің қатысуын талап етпейтін жағдайларда орта медицина қызметкерлері (учаскелік мейіргер (жалпы практика мейіргері), фельдшер, акушер) көрсететін дәрігерге дейінгі медициналық көмекті;

      2) осы Қағидаларға 2-қосымшаға сәйкес МСАК дәрігерлері (жалпы практика дәрігері, учаскелік терапевт дәрігер және (немесе) учаскелік педиатр) көрсететін медициналық қызметтер тізбесі бойынша жалпы практика дәрігері, учаскелік терапевт дәрігер және (немесе) учаскелік педиатр көрсететін білікті медициналық көмекті;

      3) осы Қағидаларға 3-қосымшаға сәйкес МСАК ұйымындағы әлеуметтік қызметкер мен психолог қызметінің тізбесі бойынша денсаулық сақтау саласындағы әлеуметтік қызметкер мен психолог көрсететін медициналық-әлеуметтік көмекті қамтиды.

      13. МСАК ұйымы Кодекстің 124-бабының 2-тармағына сәйкес бекітілген халыққа мамандандырылған медициналық көмек көрсетуді, оның ішінде өнім берушінің денсаулық сақтау субъектілерінің дерекқорына енгізілген бірлесіп орындаушылармен бірлесіп орындау шартын жасасуы арқылы қамтамасыз етеді.
 1-параграф. Медициналық-санитариялық алғашқы көмек көрсету ұйымдарында диагностика және емдеуді ұйымдастыру тәртібі

      14. МСАК ұйымына алғаш жүгінген кезде тіркеу орнында электрондық форматта медициналық цифрлық жүйелерде № ҚР ДСМ-175/2020 бұйрығымен бекітілген № 052/е нысаны бойынша амбулаториялық пациенттің медициналық картасы ресімделеді.

      Техникалық мүмкіндік болмаған жағдайда амбулаториялық емдеу аяқталған күні, кейіннен медициналық цифрлық жүйеге енгізе отырып амбулаториялық пациенттің медициналық картасы қағаз түрінде ресімделеді.

      МСАК ұйымы бастапқы есепке алу медициналық құжаттамасының, оның ішінде электрондық түрде сақталуын қамтамасыз етеді.

      Ескерту. 14-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      15. Адамдар осы Қағидаларға 4-қосымшаға сәйкес жүгіну себептері бойынша МСАК ұйымдарына жүгінеді.

      16. Пациент шұғыл жай-күйіне, жіті ауруына (жай-күйі) немесе созылмалы ауруының асқынуына байланысты жүгінген жағдайда МСАК ұйымдарының мамандары клиникалық хаттамаларға сәйкес диагностика және емдеу әдістерін айқындайды.

      Пациент жіті ауруына (жай-күйі) немесе созылмалы ауруының асқынуына байланысты МСАК ұйымдарына жүгінген жағдайда тіркеу орнының маманы немесе медицина қызметкері (учаскелік мейіргер (жалпы практика мейіргері), фельдшер, акушер) пациентті дәрігерге дейінгі кабинет (сүзгі) жібереді.

      Дәрігерге дейінгі кабинетте (сүзгі) медицина қызметкері (учаскелік мейіргер (жалпы практика мейіргері), фельдшер, акушер) пациентті қарап болған соң қажетті дәрігерге дейінгі көмекті көрсетеді.

      Білікті және мамандандырылған медициналық көмек көрсету жағдайлары кезінде медицина қызметкері кезекші дәрігерді немесе учаскелік дәрігерді шақыртады. Көрсетілімі болған жағдайда медицина қызметкері жедел жәрдем бригадасын шақыруды және шұғыл нысанда бейін бойынша тәуліктік стационарға жіберуді қамтамасыз етеді.

      Шұғыл емдеуге жатқызуды қарастырмайтын жағдайлар кезінде пациентті одан әрі байқау амбулаториялық деңгейде жүзеге асырылады, оның ішінде цифрлық инфрақұрылым арқылы қашықтықтан консультация беру арқылы жүзеге асырылады.

      Коронавирустық инфекцияға күдікті пациенттерге және коронавирустық инфекциясы бар пациенттерге мамандандырылған медициналық көмек көрсету қажет болған кезде бейінді мамандардың қашықтықтан консультациялары ұйымдастырылады.

      Ескерту. 16-тармаққа өзгеріс енгізілді - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      17. МСАК ұйымдарының мамандары пациентті күндізгі немесе тәуліктік стационарға жоспарлы нысанда Емдеуге жатқызу бюросы порталы арқылы жібереді.

      18. Қазақстан Республикасы Денсаулық сақтау министрінің 2020 жылғы 30 қарашадағы № ҚР ДСМ-225/2020 бұйрығымен (Нормативтік құқықтық актілерді мемлекеттік тіркеу тізілімінде № 21713 болып тіркелген) бекітілген Жедел медициналық жәрдем, оның ішінде медициналық авиацияны тарта отырып көрсету қағидаларына сәйкес МСАК ұйымдарында да төртінші жеделділік санатындағы жедел медициналық көмек шақыртуларына қызмет көрсету жүзеге асырылады.

      19. МСАК ұйымында үйге бару арқылы мынадай қызметтер:

      патронаж;

      пациентке белсенді баруы;

      үйге шақыртуы;

      үй жағдайындағы стационар;

      3 деңгейдегі медициналық оңалту;

      отбасын жоспарлау, жүктілікті қауіпсіз үзу, репродуктивті денсаулықты сақтау мәселелері бойынша қызметтер;

      саламатты өмір салты бойынша іс-шаралар;

      медициналық-әлеуметтік қолдау;

      психологиялық көмек;

      созылмалы ауруларды динамикалық байқау;

      әлеуметтік мәні бар ауруларды динамикалық байқау;

      рецепт жазу;

      паллиативтік мобильдік бригаданың шығуы;

      Коронавирустық инфекцияға күдікті пациенттерге және коронавирустық инфекциясы бар пациенттерге мобильдік бригаданың шығуы жүргізеді.

      20. Патронаж:

      1) 5 жасқа дейінгі балаларға, оның ішінде жаңа туған нәрестелерге;

      2) жүкті және босанған әйелдерге;

      3) өміріне, денсаулығына және қауіпсіздігіне қауіп төндіретін медициналық немесе әлеуметтік сипаттағы қаупі анықталған 5 жасқа дейінгі балалар, жүкті немесе босанған әйелдері бар отбасыларды байқау кезінде;

      4) қозғалысы шектелген кезде асқынудан тыс созылмалы аурулары бар пациентке;

      5) паллиативтік көмекке мұқтаж пациенттерге жүргізіледі.

      21. 5 жасқа дейінге балалардың, оның ішінде жаңа туған нәрестелердің патронажы Кодекстің 7-бабының 32) тармақшасына және 138-бабының 3-тармағына сәйкес уәкілетті орган бекіткен Қазақстан Республикасында педиатриялық көмек көрсетуді ұйымдастыру стандартына сәйкес жүргізіледі.

      22. Жүкті әйелдер мен босанған әйелдердің патронажы Кодекстің 7-бабының 32) тармақшасына және 138-бабының 3-тармағына сәйкес уәкілетті орган бекіткен Қазақстан Республикасында акушерлік-гинекологиялық көмек көрсетуді ұйымдастыру стандартына сәйкес жүргізіледі.

      23. Патронаж кезінде МСАК ұйымы міндетті жоспарлы ауруды жүргізеді, баланың өмірі, денсаулығы немесе дамуы үшін медициналық немесе әлеуметтік тәуекелдер анықталған жағдайларда жүкті әйелдерге, жаңа туған нәрестелерге және ерекше қолдауды қажет ететін балаларға жеке жоспар бойынша қосымша белсенді ауруды жүргізеді.

      Патронаждық бақылау барлық жүкті әйелдерге және 5 жасқа дейінгі балаларға ұсынылады және жүкті әйелге (жүктіліктің 12 аптасына және 32 аптасына дейінгі мерзімде) 2 босанғанға дейінгі патронаждан және жүкті, жаңа туған нәрестелер мен 5 жасқа дейінгі балаларды дәрігердің немесе фельдшердің немесе орта медицина қызметкерінің үйде және МСАК ұйымдарында қабылдауда жалпы бақылау схемасы бойынша балаларға 9 келуден тұрады.

      Қазақстан Республикасында педиатриялық және акушерлік-гинекологиялық көмек көрсетуді ұйымдастыру стандарттарына сәйкес жүкті әйелдер мен 5 жасқа дейінгі балаларға патронаж жасаудың әмбебап-прогрессивтік тәсілінің схемасы (орта медицина қызметкерінің үйде патронаждық баруы) бойынша олардың өміріне, денсаулығына, дамуы мен қауіпсіздігіне қатер төндіретін медициналық немесе әлеуметтік сипаттағы тәуекелдер анықталған жүкті әйелдер мен балаларға патронаждық бақылау ұсынылады, Кодекстің 7-бабының 32) тармақшасына және 138-бабының 3-тармағына сәйкес уәкілетті орган бекіткен тәртіппен жүргізіледі.

      24. Көрсетілетін қызметті алушылар туралы мәліметтер (пациенттің немесе заңды өкілдің тегі, аты, әкесінің аты, тұрғылықты мекенжайы, телефондары) Қазақстан Республикасы Денсаулық сақтау министрлігінің "Бірыңғай төлем жүйесі" цифрлық жүйесіне енгізіледі.

      Ескерту. 24-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      25. Жүкті әйелдерге патронаж жүргізу нәтижелерін учаскелік мейіргер № 077/е нысаны бойынша жүкті және босанған әйелдің жеке картасына, ал жаңа туған нәрестелер мен 5 жасқа дейінгі балаларға қатысты мәліметтерді № ҚР ДСМ-175/2020 бұйрығымен бекітілген № 052/е нысаны бойынша амбулаториялық пациенттің медициналық картасына енгізеді, отбасымен жеке жұмыс жоспарын, оның ішінде медициналық цифрлық жүйелер арқылы қалыптастырады.

      Техникалық мүмкіндік болмаған жағдайда патронаж аяқталған күні кейіннен медициналық цифрлық жүйеге енгізе отырып қағаз түрінде рәсімделеді.

      Ескерту. 25-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      26. Патронажды жүзеге асыру кезінде МСАК маманы: өлшеуіш таспа, дене температурасын және бөлме температурасын өлшеуге арналған термометрлерді, фонендоскоп және тонометр, қолды өңдеуге арналған дезинфектант, медициналық алғашқы көмек көрсетуге арналған ең аз жиынтық, ақпараттық материалдарды пайдаланады. Медициналық цифрлық жүйелерді, оның ішінде мобилдік қосымшаларды енгізген жағдайда МСАК маманы ұялы қосымшасы бар планшетті немесе смартфонды пайдалана алады.

      Ескерту. 26-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      27. МСАК ұйымының аға мейіргері немесе ол болмаған кезде учаскелік дәрігер (жалпы практика дәрігері) патронаж ұйымдастыруды үйлестіреді. 

      28. МСАК ұйымдары маманының пациенттің үйіне, оның ішінде аула (пәтер) аралау арқылы белсенді баруы:

      1) стационардан шығару немесе жедел медициналық көмек станциясынан ақпаратты (активтерді) берген ауыр жағдайдағы пациенттердің қозғалуы шектелген кезде;

      2) жүкті әйелдер белгіленген күннен кейін 3 күннің ішінде қабылдауға келмеген кезде;

      3) босанған әйел көрсетілген мерзімде қабылдауға келмегенде;

      4) босанған әйел бекіту мәртебесіне қарамастан акушерлік-гинекологиялық көмек көрсететін денсаулық сақтау ұйымдарынан келіп түскен мәліметтер бойынша қызмет көрсету аумағына келген жағдайда жүзеге асырылады.

      Пациенттің үйіне белсенді баруды учаскелік медициналық мейіргер немесе фельдшер басымдықпен жүзеге асырады.

      29. МСАК ұйымдарының медицина қызметкерлері үйге шақыртуға қызмет көрсетуді учаскелік (жалпы медициналық) қызметтің бөлім меңгерушісі, ол болмаған кезде учаскелік дәрігер (жалпы практика, терапевт (педиатр) дәрігер) үйлестіреді.

      Үйге шақыруды қабылдауды МСАК ұйымының тіркеу орны және (немесе) учаскелік мейіргер немесе фельдшер жүзеге асырады.

      30. Жеделділіктің төртінші санатындағы жедел медициналық көмекті шақыртуларды қоспағанда, қабылдауға денсаулығының жай-күйі мен аурудың сипаттамасы бойынша МСАК ұйымына келу мүмкіндігі болмаған жағдайда адамдардың МСАК ұйымдарына жүгінуі үйге шақыртуларға қызмет көрсету үшін көрсетілімдер болып табылады.

      Учаскелік мейіргердің немесе фельдшердің үйде шақыртуларға қызмет көрсетуі үшін мыналар көрсетілімдер болып табылады:

      1) шақырту кезінде дене қызуының 380С болуы;

      2) жай-күйінің бұзылуынсыз артериялық қысымның артуы;

      3) медициналық көмекті және үйде консультацияны қажет ететін жай-күйі, ауруы, жарақаттары (есінен айырылмау, қан кету белгілерінсіз, жай-күйінің кенеттен нашарламауы).

      Учаскелік дәрігердің үйде шақыртуларға қызмет көрсетуі үшін мыналар көрсетілімдер болып табылады:

      1) шақыртуға қызмет көрсеткен учаскелік мейіргердің немесе фельдшердің шақыртуды қабылдауы кезінде МСАК-тың тіркеу бөлімі бағалаған дәрігердің үйде тексеріп-қарауын қажет ететін жай-күйі;

      2) вакциналаудан кейінгі жағдайдың нашарлауы.

      5 жасқа дейінгі балаларға, жүкті әйелдерге және босанған әйелдерге денсаулық жай-күйінің кез-келген нашарлауы кезінде, жедел медициналық көмек шақыртуларын қоспағанда, үйде қызмет көрсетіледі. 65 жастан асқан, қозғалысы шектелген адамдарға үйде қызмет көрсетіледі.

      31. № ҚР ДСМ-175/2020 бұйрықпен бекітілген жүкті және босанатын әйелдерге белсенді бару нәтижелері жүкті және босанатын әйелдің жеке картасына № 077/е нысан бойынша енгізіледі, ал 5 жасқа дейінгі балалар мен 65 жастан асқан адамдардың амбулаториялық пациенттің медициналық картасына № 052/е нысан бойынша енгізіледі.

      32. Емдеу емшаралары мен манипуляцияларды жүргізу және ұйымға бару мүмкіндігі болмаған жағдайда медициналық көрсетілімдері бойынша үйдегі стационар қызметтері жүргізіледі.

      33. Пациенттерді үйде стационарда және күндізгі стационар жағдайында жүргізуді Қазақстан Республикасы Үкіметінің 2017 жылғы 17 ақпандағы № 71 қаулысымен бекітілген Қазақстан Республикасы Денсаулық сақтау министрлігі туралы ереженің (бұдан әрі – Ереже) 16-тармағының 47) тармақшасына сәйкес бекітілген Стационарды алмастыратын жағдайларда мамандандырылған медициналық көмек көрсету қағидаларына сәйкес МСАК ұйымының медицина қызметкерлері жүзеге асырады.

      34. МСАК ұйымы Кодекстің 7-бабының 32) тармақшасына және 138-бабының 3-тармағына сәйкес уәкілетті орган бекіткен Денсаулық сақтау саласында арнаулы әлеуметтік қызметтер көрсету стандарттарына сәйкес арнаулы әлеуметтік қызметтер көрсетуді қамтамасыз етеді.

      35. Амбулаториялық емді анықтаған және емдік шараларды тағайындаған жағдайда пациентке Қазақстан Республикасы Денсаулық сақтау министрінің 2020 жылғы 2 қазандағы № ҚР ДСМ-112/2020 бұйрығымен (Нормативтік құқықтық актілерді мемлекеттік тіркеу тізілімінде № 21493 болып тіркелген) бекітілген рецепттерді жазып беру, есепке алу және сақтау қағидаларына сәйкес дәрілік заттарға рецепт жазып беру жүзеге асырылады және МСАК ұйымының емшара кабинетіне немесе емдік шараларды үйде тағайындауға жолдама береді. Амбулаториялық емнің тиімділігін және оған түзету енгізуді емдеуге жолдама берген МСАК дәрігері жүргізеді.

      36. Осы қызмет түріне аттестатталған медициналық білімі бар мамандарды (дәріхана объектілері жоқ елді мекендердегі дәрігерлік амбулаторияларды, медициналық және фельдшерлік-акушерлік пункттерді) қоспағанда, МСАК ұйымдарының медицина қызметкерлерінің дәрілік заттар беруіне жол берілмейді.

      ЗҚАИ-ның ескертпесі!

      37-тармақ жаңа редакцияда көзделген - ҚР Денсаулық сақтау министрінің 21.10.2025 № 109 (01.01.2027 бастап қолданысқа енгізіледі) бұйрығымен.



      37. МСАК ұйымдарында ТМККК шеңберінде және (немесе) МӘМС жүйесінде бекітілген халықты дәрілік қамтамасыз ету Кодекстің 7-бабының 47) тармақшасына сәйкес уәкілетті орган бекіткен белгілі бір аурулары (жай-күйлері) бар Қазақстан Республикасы азаматтарының жекелеген санаттарын тегін және (немесе) жеңілдікпен амбулаториялық қамтамасыз етуге арналған дәрілік заттар мен медициналық бұйымдардың тізбесіне сәйкес жүзеге асырылады.
 2-параграф. Медициналық-санитариялық алғашқы көмек көрсету ұйымдарында профилактика және сауықтыруды ұйымдастыру тәртібі

      38. МСАК ұйымында аурулардың аурулардың профилактикасы:

      1) профилактикалық медициналық қарап-тексеруді, оның ішінде халықтың нысаналы топтарын;

      2) бекітілген халық ауруларының мінез-құлықтық қауіп факторларын ерте анықтау және мониторингтеу және анықталған қауіп факторларын төмендету дағдыларына үйретуді;

      3) иммундауды;

      4) саламатты өмір салтын қалыптастыру және насихаттауды;

      5) репродуктивті денсаулықты сақтау іс-шараларын;

      6) жүкті және босанған әйелдерді антенаталдық байқауды және босанған әйелдерді кеш босанудан кейінгі кезеңде байқауды;

      7) инфекциялық аурулар ошағында санитариялық-эпидемияға қарсы және санитариялық-профилактикалық іс-шараларды қамтиды.

      39. "Мектепке дейінгі, мектеп жасындағы балаларды, сондай-ақ техникалық және кәсіптік, орта білімнен кейінгі және жоғары білім беру ұйымдарының білім алушыларын қоса алғанда, халықтың нысаналы топтарына профилактикалық медициналық қарап-тексерулерді жүргізу қағидаларын, көлемі мен мерзімділігін бекіту туралы" Қазақстан Республикасы Денсаулық сақтау министрінің 2020 жылғы 15 желтоқсандағы № ҚР ДСМ-264/2020 бұйрығына (Нормативтік құқықтық актілерді мемлекеттік тіркеу тізілімінде № 21820 болып тіркелген) сәйкес нысаналы топтарды профилактикалық медициналық қарап-тексеру және мінез-құлық қауіп факторларын ерте анықтау диагностикалық қызметтердің кезеңділігімен, жиілігімен және көлемімен жүргізіледі.

      40. Мінез-құлықтық қауіп факторлары бар адамдардың мінез-құлқын өзгерту бойынша профилактикалық консультациялар жүргізу және егжей-тегжейлі ұсынымдар беру үшін МСАК ұйымы бекітілген халыққа қауіп факторларын төмендету дағдыларына оқытуды қамтамасыз етеді. Бұл оқытуды МСАК ұйымының маманы профилактикалық кабинеттерде немесе арнайы бөлінген аймақтарда, оның ішінде цифрлық технологиялар арқылы қашықтықтан консультация арқылы жүргізеді.

      Ескерту. 40-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      41. Халықтың ақпараттануы мен саматтылығын арттыру, сондай-ақ МСАК мамандарына саламатты өмір салтын қалыптастыру, тамақтану мәселелері және денсаулықты сақтаудың басқа да өзекті мәселелері бойынша консультация беру жөніндегі іс-шараларды саламатты өмір салтын қалыптастыру, тиімді тамақтану саласындағы қызметті жүзеге асыратын денсаулық сақтау ұйымы жүргізеді.

      42. МСАК ұйымы репродуктивтік денсаулықты сақтау бойынша қызметтер көрсетеді:

      1) жүкті әйелдерді босануға, оның ішінде серіктес босануға дайындау бойынша босанғанға дейінгі оқытуды жүргізу, жүкті әйелдерді мазасыздық белгілері туралы, тиімді перинаталдық технологиялар, ана болу қауіпсіздігі, емшекпен қоректендіру және перинаталдық күтім қағидаттары туралы хабардар ету;

      2) отбасын жоспарлау мәселелері бойынша консультация беру және қызметтер көрсету;

      3) бейінді мамандарға жіберу үшін жыныстық жолмен берілетін инфекциялардың профилактикасы және анықтау;

      4) қаламаған жүктілік пен қауіпсіз аборттың профилактикасы;

      5) репродуктивтік ағзалар ісігінің профилактикасы (жатыр мойны мен сүт безі ісігі).

      43. МСАК ұйымы Кодекстің 7-бабының 32-тармағына және 138-бабының 3-тармағына сәйкес уәкілетті орган бекіткен Қазақстан Республикасында акушерлік-гинекологиялық көмек көрсетуді ұйымдастыру стандартына сәйкес жүкті әйелдерді антенаталдық бақылауды, босанған әйелдерді кеш босанғаннан кейінгі байқауды, экстрагениталдық патологиясы бар фертилдік жастағы әйелдерді динамикалық бақылауды қамтамасыз етеді.

      44. МСАК ұйымы мектепке дейінгі білім беру ұйымдарында балалардың ауыз қуысына профилактикалық тексеру жүргізуді және балаларды тіс және ауыз қуысының сілемейлі қабығын күту бойынша санитариялық-гигиеналық дағдыларға оқытуды өз бетінше немесе стоматологиялық көмек көрсететін денсаулық сақтау ұйымдарымен бірлесіп орындау шартын жасау жолымен қамтамасыз етеді.

      45. МСАК учаскесі деңгейінде инфекциялық аурулардың профилактикасына:

      дер кезінде сырқаттанғандарды анықтау;

      профилактикалық егулер жүргізу;

      инфекциялық аурулар ошақтарындағы санитариялық-эпидемияға қарсы және санитариялық-профилактикалық іс-шаралар жатады.

      Бекітілген халықтың арасында инфекциялық ауруларды белсенді анықтау МСАК ұйымдарының медицина қызметкері пациентке үйде белсенді бару жолымен аулаларды (пәтер бойынша) аралау жолымен инфекциялық аурудың өршуі туралы ресми хабарлама алған кезде жүзеге асырылады.

      46. МСАК ұйымы инфекциялық аурулардың профилактикасы мақсатында "Медициналық көмектің кепілдік берілген көлемі шеңберінде оларға қарсы міндетті профилактикалық екпелер жүргізілетін аурулардың тізбесін, екпелерді жүргізу қағидаларын, мерзімдерін және халықтың профилактикалық екпелерге жататын топтарын бекіту туралы" Қазақстан Республикасы Үкіметінің 2020 жылғы 24 қыркүйектегі № 612 қаулысымен бекітілген медициналық көмектің кепілдік берілген көлемі шеңберінде міндетті профилактикалық екпелер жүргізілетін аурулардың тізбесіне және медициналық көмектің кепілдік берілген көлемі шеңберінде оларға қарсы міндетті профилактикалық екпелер жүргізу мерзімдерінің қағидаларына сәйкес профилактикалық екпелер жүргізуді қамтамасыз етеді.

      47. МСАК ұйымы Ереженің 16-тармағының 3) тармақшасына сәйкес бекітілген халықтың санитариялық-эпидемиологиялық саламаттылығы саласындағы нормативтік құқықтық актілердің талаптарына сәйкес халыққа профилактикалық егулер жүргізеді.

      48. Профилактикалық екпелерді есепке алу екпе жүргізілетін орын бойынша денсаулық сақтау объектілерінде, мектепке дейінгі тәрбиелеу және оқыту, білім беру ұйымдарында № ҚР ДСМ-175/2020 бұйрықпен бекітілген № 066/е нысаны бойынша профилактикалық екпелерді есепке алу журналы, № 065/е нысаны бойынша профилактикалық екпелер картасы, № 052/е нысаны бойынша амбулаториялық пациенттің медициналық картасы сақталатын есепке алу нысаны бойынша, оның ішінде медициналық цифрлық жүйелер арқылы жүзеге асырылады.

      Техникалық мүмкіндік болмаған жағдайда профилактикалық екпелер аяқталған күні кейіннен медициналық цифрлық жүйеге енгізе отырып қағаз түрінде ресімделеді.

      Ескерту. 48-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      49. МСАК ұйымының мамандары бекітілген халық арасында иммундық профилактика мәселелері бойынша, оның ішінде вакцинациялаудан бас тартатын адамдармен түсіндіру жұмыстарын жүргізеді.

      50. МСАК ұйымы Ереженің 16-тармағының 3) тармақшасына сәйкес бекітілген инфекциялық аурулардың ошақтарындағы жұмысты ұйымдастырады және халықтың санитариялық-эпидемиологиялық саламаттылығы саласындағы нормативтік құқықтық актілерге сәйкес санитариялық-эпидемияға қарсы және санитариялық-профилактикалық іс-шараларды жүзеге асырады. 

      51. Қазақстан Республикасы Денсаулық сақтау министрінің міндетін атқарушының 2020 жылғы 28 қазандағы № ҚР ДСМ-162/2020 бұйрығымен (Нормативтік құқықтық актілерді мемлекеттік тіркеу тізілімінде № 21537 болып тіркелген) бекітілген Тегін медициналық көмектің кепілдік берілген көлемі шеңберінде емдеу кезінде стационарлық жағдайда мамандырылған медициналық көмек көрсетілетін инфекциялық, паразиттік аурулар және айналадағыларға қауіп төндіретін аурулар және Қазақстан Республикасы Денсаулық сақтау министрінің 2020 жылғы 9 қазандағы № ҚР ДСМ-121/2020 бұйрығымен бекітілген (Нормативтік құқықтық актілерді мемлекеттік тіркеу тізілімінде № 21407 болып тіркелген) Тегін медициналық көмектің кепілдік берілген көлемін алуға құқығы бар Қазақстан Республикасында уақытша болатын шетелдіктер мен азаматтығы жоқ адамдардың, баспана іздеген адамдардың айналасындағыларға қауіп төндіретін аурулардың тізбесіне сәйкес аурулар анықталған жағдайда, МСАК мамандары іс-шараларды реженің 16-тармағының 3) тармақшасына сәйкес бекітілген санитариялық қағидаларға сәйкес жүзеге асырады.

      52. МСАК ұйымы Қазақстан Республикасы Денсаулық сақтау министрінің 2020 жылғы 30 қарашадағы № ҚР ДСМ-214/2020 бұйрығымен (Нормативтік құқықтық актілерді мемлекеттік тіркеу тізілімінде № 21695 теркелді) бекітілген Туберкулез профилактикасы жөніндегі іс-шараларды жүргізу қағидаларына (бұдан әрі - № ҚР ДСМ-214/2020 бұйрығы) сәйкес туберкулездің профилактикасы, белсенді ерте анықтау және диагностика бойынша іс-шаралар кешенін, оның ішінде медициналық цифрлық жүйелер арқылы ұйымдастырады және жүргізеді.

      Ескерту. 52-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      53. МСАК ұйымы Қазақстан Республикасы Денсаулық сақтау министрінің 2020 жылғы 27 қарашадағы № ҚР ДСМ-211/2020 бұйрығымен бекітілген (Нормативтік құқықтық актілерді мемлекеттік тіркеу тізілімінде № 21692 болып тіркелген) АИТВ-инфекциясының бар-жоғына міндетті құпия медициналық зерттеп-қарау қағидаларына сәйкес эпидемиологиялық көрсетілімдер бойынша АИТВ-инфекциясының бар-жоғына зерттеп-қарауды ұйымдастырады және жүргізеді.

      54. МСАК ұйымы Кодекстің 7-бабының 32-тармағына және 138-бабының 3-тармағына сәйкес уәкілетті орган бекіткен Қазақстан Республикасының халқына онкологиялық көмекті ұйымдастыру стандартына сәйкес обыр алды және онкологиялық аурулардың профилактикасы және белсенді ерте анықтау жөніндегі іс-шаралар кешенін ұйымдастырады және жүргізеді.

      55. МСАК ұйымы Қазақстан Республикасы Денсаулық сақтау министрінің 2020 жылғы 30 қарашадағы № ҚР ДСМ-224/2020 бұйрығымен (бұдан әрі – № ҚР ДСМ-224/2020 бұйрығы) (Нормативтік құқықтық актілерді мемлекеттік тіркеу тізілімінде № 21712 болып тіркелген) бекітілген Қазақстан Республикасының халқына психикалық денсаулық саласында медициналық-әлеуметтік көмек көрсетуді ұйымдастыру стандартына сәйкес психикалық және мінез-құлықтық бұзылушылықтармен ауыратын науқастардың профилактикасы және оларды белсенді ерте анықтау жөніндегі іс-шаралар кешенін ұйымдастырады және жүргізеді.

      Денсаулық сақтау саласындағы уәкілетті орган осы Қағидалар бекітілген немесе өзгертілген күннен бастап үш жұмыс күні ішінде оларды жаңартады және денсаулық сақтау субъектілеріне, "цифрлық үкіметтің" ақпараттық-коммуникациялық инфрақұрылым операторына және Бірыңғай байланыс орталығына жібереді.

      Ескерту. 55-тармақ жаңа редакцияда – ҚР Денсаулық сақтау министрінің 27.03.2024 № 10 (алғашқы ресми жарияланған күнінен кейін күнтізбелік он күн өткен соң қолданысқа енгізіледі); өзгеріс енгізілді - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрықтарымен. 


 3-параграф. Медициналық-санитариялық алғашқы көмек ұйымдарында динамикалық байқауды, оңалтуды және паллиативтік көмекті, еңбекке уақытша жарамсыздыққа сараптама жүргізуді ұйымдастыру тәртібі

      56. МСАК ұйымының мамандары "Динамикалық байқауға жататын созылмалы аурулардың тізбесін бекіту туралы" Қазақстан Республикасы Денсаулық сақтау министрінің 2020 жылғы 23 қыркүйектегі № ҚР ДСМ-109/2020 бұйрығына (Нормативтік құқықтық актілерді мемлекеттік тіркеу тізілімінде № 21262 болып тіркелген) сәйкес созылмалы аурулары бар пациенттерді динамикалық байқауды жүзеге асырады.

      Пациент тіркелген жері бойынша МСАК ұйымында динамикалық байқау үшін үш құжаттың бірінің негізінде есепке қойылады:

      1) МСАК дәрігерінің қорытындысы;

      2) бейінді маманның консультациялық қорытындысы;

      3) стационарлық науқастың медициналық картасынан үзінді көшірмелер.

      57. Динамикалық байқауға алғаш алынған пациентті ресімдеу кезінде учаскелік мейіргер № ҚР ДСМ-175/2020 бұйрығымен бекітілген 052/е "динамикалық байқау" нысаны бойынша амбулаториялық пациенттің медициналық картасына 5-қосымша парақты, оның ішінде медициналық цифрлық жүйелер арқылы толтырады.

      Техникалық мүмкіндік болмаған кезде амбулаториялық емдеу аяқталған күні, кейіннен медициналық цифрлық жүйеге енгізе отырып, қағаз түрінде ресімделеді.

      Ескерту. 57-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      58. Созылмалы аурулары бар адамдарды динамикалық байқауды МСАК ұйымдарының мамандары: МСАК дәрігерлері (жалпы практика дәрігері, учаскелік терапевт дәрігері және (немесе) учаскелік педиатр), орта медицина қызметкерлері (учаскелік мейіргер немесе фельдшер) жүзеге асырады.

      Көрсетілімдер болған кезде денсаулық сақтау саласындағы әлеуметтік қызметкерлер, психологтар және саламатты өмір салты кабинеттерінің мамандары тартылады.

      59. Учаскелік мейіргерді, МСАК дәрігерін, бейінді мамандарды, зертханалық және аспаптық зерттеулерді тексеру тізбесі, көлемі, кезеңділігі, байқау мерзімдері, есептен шығару өлшемшарттары "Созылмалы аурулары бар адамдарға медициналық көмек көрсетуді ұйымдастыру, байқаудың мерзімділігі мен мерзімдерін, диагностикалық зерттеулердің міндетті минимумы мен еселігі қағидаларын бекіту туралы" Қазақстан Республикасы Денсаулық сақтау министрінің 2020 жылғы 23 қазандағы № ҚР ДСМ-149/2020 бұйрығына (Нормативтік құқықтық актілерді мемлекеттік тіркеу тізілімінде № 21513 болып тіркелген) (бұдан әрі – № ҚР ДСМ-149/2020 бұйрығы) сәйкес айқындалады.

      60. Созылмалы аурулары бар пациенттерді динамикалық байқау Ауруларды басқару бағдарламасы шеңберінде № ҚР ДСМ-149/2020 бұйрығына сәйкес жүзеге асырылады.

      61. Туберкулезді бастап өткерген науқастарды туберкулезбен ауыру қаупі жоғары III топтағы адамдарды динамикалық байқау № ҚР ДСМ-214/2020 бұйрығына сәйкес жүргізіледі.

      Кодекстің 7-бабының 32-тармағына және 138-бабының 3-тармағына сәйкес уәкілетті орган бекіткен Қазақстан Республикасының халқына онкологиялық көмек көрсетуді ұйымдастыру стандартына сәйкес онкологиялық науқастарды динамикалық байқау Іа тобындағы қатерлі ісіктерге күдікті аурулармен ауыратын пациенттерге, Іб тобындағы ісікалды аурулармен ауыратын пациенттерге, паллиативтік немесе симптомдық емдеуге жататын IV топтағы қатерлі ісіктердің таралған нысанымен ауыратын пациенттерге жүргізіледі.

      62. Созылмалы аурулары бар адамдарға көрсетілімдер болған жағдайда МСАК ұйымы медициналық оңалту, паллиативтік көмек және арнайы әлеуметтік-медициналық қызметтер көрсетумен мейіргерлік күтім қызметтерін көрсетеді.

      63. МСАК ұйымы Кодекстің 7-бабының 32-тармағына және 138-бабының 3-тармағына сәйкес уәкілетті орган бекіткен медициналық көмек көрсетуді ұйымдастыру стандарттарына сәйкес медициналық оңалту, паллиативтік көмек және мейіргерлік күтімі қызметтерін көрсетуді қамтамасыз етеді.

      64. МСАК ұйымы Қазақстан Республикасы Денсаулық сақтау министрінің 2020 жылғы 27 қарашадағы № ҚР ДСМ-209/2020 бұйрығымен (Нормативтік құқықтық актілерді мемлекеттік тіркеу тізілімінде № 21687 болып тіркелген) бекітілген ересек халыққа паллиативтік көмек көрсетуді ұйымдастыру стандартына және Кодекстің 7-бабының 32-тармағына және 138-бабының 3-тармағына сәйкес уәкілетті орган бекіткен Қазақстан Республикасының халқына мейіргерлік күтім көрсетуді ұйымдастыру стандартына сәйкес көрсетуді қамтамасыз етеді.

      Ескерту. 64-тармақ жаңа редакцияда - ҚР Денсаулық сақтау министрінің 18.12.2025 № 166 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      65. МСАК ұйымы еңбекке уақытша жарамсыздыққа сараптама жүргізуді Қазақстан Республикасы Денсаулық сақтау министрінің 2020 жылғы 18 қарашадағы № ҚР ДСМ-198/2020 бұйрығымен (Нормативтік құқықтық актілерді мемлекеттік тіркеу тізілімінде № 21660 болып тіркелген) бекітілген Еңбекке уақытша жарамсыздыққа сараптама жүргізу, сондай-ақ еңбекке уақытша жарамсыздық парағын немесе анықтамасын беру қағидаларына сәйкес жүзеге асырады.
 3-тарау. Медициналық-санитариялық алғашқы көмек ұйымдары көрсететін мемлекеттік көрсетілетін қызметтер көрсетуді ұйымдастыру тәртібі

      66. "Мемлекеттік көрсетілетін қызметтер туралы" Қазақстан Республикасының Заңы (бұдан әрі – Заң) 10-бабының 1) тармақшасына сәйкес МСАК ұйымдарымен мынадай мемлекеттік қызметтер көрсетіледі:

      1) дәрігердің қабылдауына жазылу;

      2) дәрігерді үйге шақыру;

      3) МСАК көрсететін медициналық ұйымнан анықтама беру;

      4) МСАК көрсететін медициналық ұйымға бекіту.

      67. МСАК ұйымы пациентке өз бетінше жүгінген кезде телефон байланысы арқылы немесе "цифрлық үкімет" веб-порталы (бұдан әрі – Портал) арқылы "Дәрігердің қабылдауына жазылу" мемлекеттік көрсетілетін қызметті ұсынады.

      Жеке басты куәландыратын құжаттар туралы мәліметтерді көрсетілетін қызметті беруші "цифрлық үкімет" шлюзі арқылы тиісті мемлекеттік цифрлық жүйелерден алады.

      "Дәрігердің қабылдауына жазылу" мемлекеттік қызмет көрсетуге қойылатын негізгі талаптардың тізбесі осы Қағидаларға 5-қосымшада көзделген.

      Пациент өз бетінше немесе МСАК ұйымына телефон байланысы арқылы жүгінген кезде МСАК мамандары "Дәрігердің қабылдауына алдын ала жазылу" журналына жазба енгізеді және дәрігердің қабылдау графигіне сәйкес ауызша түрде дәрігердің қабылдау уақыты мен күні көрсетілген жауапты береді.

      Пациент Портал арқылы жүгінген кезде пациентке "Жеке кабинетке" электрондық өтінім мәртебесі түрінде хабарлама түседі. "Дәрігердің қабылдауына жазылу" мемлекеттік қызметін көрсетуге сұрау салу қабылданғаннан кейін пациентке медициналық көмек белгіленген уақытта көрсетіледі.

      МСАК ұйымы "Мемлекеттік және әлеуметтік жауапкершілігі бар қызметтерді көрсету сатысы туралы деректерді оларды көрсету мониторингінің цифрлық жүйесіне енгізу қағидаларын бекіту туралы" Қазақстан Республикасы Көлік және коммуникация министрінің міндетін атқарушының 2013 жылғы 14 маусымдағы № 452 бұйрығына (Нормативтік құқықтық актілерді мемлекеттік тіркеу тізілімінде № 8555 тіркелді) сәйкес мемлекеттік қызметтер көрсетуді мониторингтеу мақсатында "Дәрігердің қабылдауына жазылу" мемлекеттік қызмет көрсету туралы деректерді цифрлық жүйеге енгізуді қамтамасыз етеді.

      Ескерту. 67-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      68. МСАК ұйымы пациентке өз бетінше жүгінген кезде телефон байланысы немесе Портал арқылы "Дәрігерді үйге шақырту" мемлекеттік көрсетілетін қызметті ұсынады.

      Жеке басты куәландыратын құжаттар туралы мәліметтерді көрсетілетін қызметті беруші "цифрлық үкімет" шлюзі арқылы тиісті мемлекеттік цифрлық жүйелерден алады.

       "Дәрігерді үйге шақырту" мемлекеттік қызметін көрсетуге қойылатын негізгі талаптардың тізбесі осы Қағидаларға 6-қосымшада көзделген.

      Пациент МСАК ұйымына өз бетінше немесе телефон байланысы арқылы жүгінген кезде МСАК мамандары "Шақыртуларды тіркеу журналына" жазба жасайды және ауызша түрде дәрігердің келу күні мен уақыты көрсетілген жауапты береді. "Дәрігерді үйге шақырту" мемлекеттік қызметін көрсетуге сұрау салу қабылданғаннан кейін үйде медициналық көмек белгіленген уақытта көрсетіледі.

      Пациент Портал арқылы жүгінген кезде пациентке "Жеке кабинетке" электрондық өтінім мәртебесі түрінде хабарлама түседі. "Дәрігерді үйге шақырту" мемлекеттік қызметін көрсетуге сұрау салу қабылданғаннан кейін пациентке медициналық көмек белгіленген уақытта көрсетіледі.

      МСАК ұйымы "Мемлекеттік және әлеуметтік жауапкершілігі бар қызметтерді көрсету сатысы туралы деректерді оларды көрсету мониторингінің цифрлық жүйесіне енгізу қағидаларын бекіту туралы" Қазақстан Республикасы Көлік және коммуникация министрінің міндетін атқарушының 2013 жылғы 14 маусымдағы № 452 бұйрығына (Нормативтік құқықтық актілерді мемлекеттік тіркеу тізілімінде № 8555 тіркелді) сәйкес мемлекеттік қызметтер көрсетуді мониторингтеу мақсатында "Дәрігерді үйге шақырту" мемлекеттік қызметін көрсету туралы деректерді цифрлық жүйеге енгізуді қамтамасыз етеді.

      Ескерту. 68-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      69. "Медициналық-санитариялық алғашқы көмек көрсететін медициналық ұйымнан анықтама беру" мемлекеттік көрсетілетін қызметін алу үшін пациенттер МСАК ұйымына өз бетінше жүгінеді немесе Портал арқылы жүзеге асырады. 

      Жеке басты куәландыратын құжаттар туралы мәліметтерді көрсетілетін қызметті беруші "цифрлық үкімет" шлюзі арқылы тиісті мемлекеттік цифрлық жүйелерден алады.

      "Медициналық-санитариялық алғашқы көмек көрсететін медициналық ұйымнан анықтама беру" мемлекеттік қызмет көрсетуге қойылатын негізгі талаптардың тізбесі осы Қағидаларға 7-қосымшада көзделген.

      Пациент МСАК ұйымына тікелей жүгінген кезде МСАК мамандары медициналық цифрлық жүйеде пациенттің динамикалық байқауда тұратыны/тұрмайтыны туралы тексеруді жүзеге асырады, содан кейін № ҚР ДСМ-175/2020 бұйрығымен бекітілген № 027/е нысаны бойынша әлеуметтік мәні бар ауруларды қоспағанда (туберкулез, адамның иммун тапшылығы вирусынан (АИТВ) туындаған ауру, психикалық, мінез-құлықтың бұзылуы (аурулар)) диагноздың атауын көрсете отырып, "медициналық қорытынды" 5-тармағын толтыра отырып анықтама ресімдейді және учаскелік дәрігердің немесе жалпы практика дәрігерінің жеке қолымен және мөрімен және МСАК ұйымының мөрімен куәландырылады.

      Пациент Портал арқылы жүгінген кезде МСАК ұйымының электрондық цифрлық қолтаңбасымен (бұдан әрі – ЭЦҚ) электрондық құжат нысанындағы медициналық ұйымнан анықтама қалыптастырылады, ол "Жеке кабинетке" жіберіледі.

      Нәтижесінде МСАК ұйымынан динамикалық байқауда тұратыны және (немесе) тұрмайтыны туралы анықтама беріледі.

      МСАК ұйымы "Мемлекеттік және әлеуметтік жауапкершілігі бар қызметтерді көрсету сатысы туралы деректерді оларды көрсету мониторингінің цифрлық жүйесіне енгізу қағидаларын бекіту туралы" Қазақстан Республикасы Көлік және коммуникация министрінің міндетін атқарушының 2013 жылғы 14 маусымдағы № 452 бұйрығына (Нормативтік құқықтық актілерді мемлекеттік тіркеу тізілімінде № 8555 тіркелді) сәйкес мемлекеттік қызметтер көрсетуді мониторингтеу мақсатында цифрлық жүйеге "Медициналық-санитариялық алғашқы көмек көрсететін медициналық ұйымнан анықтама беру" мемлекеттік қызмет көрсету туралы деректерді енгізуді қамтамасыз етеді.

      Ескерту. 69-тармақ жаңа редакцияда - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      70. Тұрақты немесе уақытша тұратын жері бойынша МСАК ұйымына бекіту Қазақстан Республикасы Денсаулық сақтау министрінің 2020 жылғы 13 қарашадағы № ҚР ДСМ-194/2020 бұйрығымен (Нормативтік құқықтық актілерді мемлекеттік тіркеу тізілімінде № 21642 болып тіркелген) бекітілген Медициналық-санитариялық алғашқы көмек көрсететін денсаулық сақтау ұйымдарына жеке тұлғаларды бекіту қағидаларына сәйкес "Медициналық-санитариялық алғашқы көмек көрсететін медициналық ұйымға бекіту" мемлекеттік көрсетілетін қызметіне жүзеге асырылады.
 4-тарау. Көрсетілетін қызметті берушінің және (немесе) оның лауазымды тұлғаларының мемлекеттік қызмет көрсету мәселесі жөніндегі шешімдеріне, әрекеттеріне (әрекетсіздігіне) шағым келтіру тәртібі

      Ескерту. 4-тарау жаңа редакцияда – ҚР Денсаулық сақтау министрінің 07.12.2021 № ҚР ДСМ-125 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.

      71. Көрсетілетін қызметті берушінің және (немесе) олардың қызметкерлерінің мемлекеттік қызметтер көрсету мәселелері бойынша шешімдеріне, әрекеттеріне (әрекетсіздігіне) шағым көрсетілетін қызметті беруші басшысының атына беріледі.

      Мемлекеттік қызмет көрсету мәселелері бойынша көрсетілетін қызметті алушының шағымы "Мемлекеттік және әлеуметтік жауапкершілігі бар көрсетілетін қызметтер туралы" Қазақстан Республикасының Заңы 25-бабының 2-тармағына сәйкес тіркелген күннен бастап бес жұмыс күні ішінде қаралуға жатады.

      Мемлекеттік қызметтер көрсету сапасын бағалау және бақылау жөніндегі уәкілетті органның атына келіп түскен көрсетілетін қызметті алушының шағымы тіркелген күнінен бастап он бес жұмыс күні ішінде қаралуға жатады.

      Портал арқылы жүгінген кезде шағымдану тәртібі туралы ақпаратты мемлекеттік қызметтер көрсету мәселелері жөніндегі бірыңғай байланыс орталығының телефоны бойынша алуға болады.

      Ескерту. 71-тармаққа өзгеріс енгізілді - ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.



      72. Мемлекеттік қызметтер көрсету мәселелері бойынша шағымды сотқа дейінгі тәртіппен қарауды жоғары тұрған әкімшілік орган, мемлекеттік қызметтер көрсету сапасын бағалау және бақылау жөніндегі уәкілетті орган (бұдан әрі – шағымды қарайтын орган) жүргізеді.

      Шағым шешіміне, әрекетіне (әрекетсіздігіне) шағым жасалып отырған көрсетілетін қызметті берушіге беріледі.

      Шешіміне, әрекетіне (әрекетсіздігіне) шағым жасалып отырған көрсетілетін қызметті беруші шағым келіп түскен күннен бастап үш жұмыс күнінен кешіктірмей оны және әкімшілік істі шағымды қарайтын органға жібереді.

      Бұл ретте шешіміне, әрекетіне (әрекетсіздігіне) шағым жасалып отырған көрсетілетін қызметті беруші, егер ол үш жұмыс күні ішінде шағымда көрсетілген талаптарды толық қанағаттандыратын шешім не өзге де әкімшілік әрекет қабылдаса, шағымды қарайтын органға шағым жібермеуге құқылы.

      Егер заңда өзгеше көзделмесе, сотқа дейінгі тәртіппен шағым жасалғаннан кейін сотқа жүгінуге жол беріледі.




	 
	Медициналық-санитариялық
алғашқы көмек көрсету
қағидаларына
1-қосымша


 Медициналық-санитариялық алғашқы көмектің медицина қызметкерлері (фельдшер, акушер, орта және (немесе) жоғары медициналық білімі бар мейіргер) көрсететін медициналық қызметтердің тізбесі
	
№ р/с
	
Қызметтердің коды
	
Қызметтердің атауы

	
1.
	
A01.008.000
	
Қабылдау: Фельдшер

	
2.
	
A01.008.002
	
Аурулардың профилактикасы сұрақтары бойынша халықты оқыту: Фельдшер

	
3.
	
A01.008.003
	
Пациентті өзіндік менеджментке оқыту: Фельдшер

	
4.
	
A01.008.008
	
Қарау кабинетінде дәрігерге дейін қарап-тексеру: Фельдшер

	
5.
	
A01.008.009
	
Ауыз қуысын профилактикалық қарап-тексеру: Фельдшер

	
6.
	
A01.008.010
	
Тістерге және ауыз қуысының шырышты қабығына күтім жасау бойынша балаларды санитариялық-гигиеналық дағдыларға үйрету: Фельдшер

	
7.
	
A01.008.012
	
Медициналық оңалтудың кешенді қызметтері: Фельдшер

	
8.
	
A01.008.013
	
Шұғыл медициналық көмек көрсету: Фельдшер

	
9.
	
A01.009.000
	
Қабылдау: Жоғары білімі бар мейіргер

	
10.
	
A01.009.002
	
Аурулардың профилактикасы сұрақтары бойынша халықты оқыту: Жоғары білімі бар мейіргер

	
11.
	
A01.009.003
	
Пациентті өзіндік менеджментке оқыту: Жоғары білімі бар мейіргер

	
12.
	
A01.009.008
	
Қарау кабинетінде дәрігерге дейін қарап-тексеру: Жоғары білімі бар мейіргер

	
13.
	
A01.009.009
	
Ауыз қуысын профилактикалық қарап-тексеру: Жоғары білімі бар мейіргер

	
14.
	
A01.009.010
	
Тістерге және ауыз қуысының шырышты қабығына күтім жасау бойынша балаларды санитариялық-гигиеналық дағдыларға үйрету: Жоғары білімі бар мейіргер

	
15.
	
A01.009.012
	
Медициналық оңалтудың кешенді қызметтері: Жоғары білімі бар мейіргер

	
16.
	
A01.010.000
	
Қабылдау: Орташа білімі бар мейіргер

	
17.
	
A01.010.002
	
Аурулардың профилактикасы сұрақтары бойынша халықты оқыту: Орта білімі бар мейіргер

	
18.
	
A01.010.003
	
Пациентті өзіндік менеджментке оқыту: Орта білімі бар мейіргер

	
19.
	
A01.010.008
	
Қарау кабинетінде дәрігерге дейін қарап-тексеру: Орта білімі бар мейіргер

	
20.
	
A01.010.009
	
Ауыз қуысын профилактикалық қарап-тексеру: Орта білімі бар мейіргер

	
21.
	
A01.010.010
	
Тістерге және ауыз қуысының шырышты қабығына күтім жасау бойынша балаларды санитариялық-гигиеналық дағдыларға үйрету: Орта білімі бар мейіргер

	
22.
	
A01.010.012
	
Медициналық оңалтудың кешенді қызметтері: Орта білімі бар мейіргер

	
23.
	
A01.011.000
	
Қабылдау: Акушер

	
24.
	
A01.011.003
	
Пациентті өзіндік менеджментке оқыту: Акушер

	
25.
	
A01.011.008
	
Қарау кабинетінде дәрігерге дейін қарап-тексеру: Акушер

	
26.
	
A01.011.013
	
Жүкті әйелдерді және отбасы мүшелерін босануға дайындау мектебі: Акушер

	
Зертханалық диагностика (дәрігерге дейінгі медициналық көмек)

	
27.
	
B03.866.003
	
Экспресс әдісімен несептің көрсеткіштерін (pH, лейкоциттер, эритроциттер, уробилиноген, нитриттер, ақуыз) анықтау

	
28.
	
B03.401.003
	
Экспресс әдісімен қан сарысуындағы жалпы холестеринді анықтау

	
29.
	
B03.335.003
	
Экспресс әдісімен қан сарысуындағы глюкозаны анықтау

	
30.
	
B03.486.003
	
Экспресс әдісімен бойынша қан сарысуындағы триглицеридтерді анықтау

	
31.
	
B03.517.003
	
Экспресс әдісімен несептегі адамның хориондық гонадотропинін (ХГА) анықтау (жүктілікке арналған тест)

	
32.
	
B03.860.003
	
Экспресс әдісімен АИТВ-1,2-ға және антиген р24-ке сомалық антиденелерді анықтау

	
33.
	
B03.861.003
	
Экспресс әдісімен қан сарысуындағы Treponema Pallidum антиденелерді анықтау (мерезге эксперсс тест)

	
34.
	
B03.862.003
	
Экспресс әдісімен қан сарысуындағы C вирустық гепатитінің вирусына жиынтық антиденелерді анықтау

	
35.
	
B03.863.003
	
Экспресс әдісімен қан сарысуындағы HBsAg анықтау

	
36.
	
B03.870.003
	
Экспресс әдісімен ұрықжанындағы судың болуына сүртіндіні зерттеу

	
Ем-шаралар мен манипуляциялар

	
37.
	
D99.293.012
	
Венадан қан алу

	
38.
	
D99.296.013
	
Саусақтан қан алу

	
39.
	
D91.496.105
	
Онкоцитологияға сүртінді алу

	
40.
	
D91.496.106
	
Қынаптың тазалық дәрежесіне сүртінді алу

	
41.
	
D91.293.012
	
Микробиологиялық зерттеуге материал алу

	
42.
	
D99.590.020
	
Манту сынамасын жүргізу

	
43.
	
D99.590.021
	
Диаскинтест жүргізу

	
44.
	
D96.330.014
	
Асқазанды шаю

	
45.
	
D96.390.015
	
Клизма

	
46.
	
A01.009.018
	
Ингаляция жүргізу

	
47.
	
A01.009.019
	
Тыныс алу жолдарын электр сорғымен санациялау

	
48.
	
A01.009.020
	
Күкірт тығындарын жуу

	
49.
	
A01.009.021
	
Мұрын қуыстарын санитариялық тазарту

	
50.
	
A01.009.022
	
Назогастральды зондты қою

	
51.
	
A01.009.023
	
Дуоденальды зондтау

	
52.
	
A01.009.024
	
Қуықтың катетеризациясы

	
53.
	
A01.009.025
	
Перифериялық көктамырларды катетеризациялау

	
54.
	
A01.009.026
	
Көлік иммобилизациясы

	
55.
	
A01.009.027
	
Қынаптың санациясы

	
56.
	
A01.009.028
	
Көзді жуу (дәрілік заттардың құнын есепке алмағанда)

	
57.
	
A01.009.029
	
Дабыл қуысын шаю

	
58.
	
A01.009.030
	
Дезо таңғышын салу

	
59.
	
A01.009.031
	
Субконъюнктивалық инъекция (дәрілік заттардың құнын есепке алмағанда)

	
Мейіргер күтімін қажет ететін ем-шаралар мен манипуляциялар

	
60.
	
D93.891.018
	
Үлкен жастағы пациентке мейіргер күтімін жасау рәсімдері

	
61.
	
D93.891.019
	
Пациентті отбасы мүшелерін күтім жасау элементтері мен гигиенаға үйрету

	
62.
	
D93.891.020
	
Төсекжараның профилактикасы және тазарту

	
63.
	
D93.571.415
	
Таңу

	
64.
	
D93.891.022
	
Ауыр пациентті қырындыру, тырнағына және шашына күтім жасау

	
65.
	
D93.891.023
	
Ауыр пациенттің ауыз қуысына күтім жасау

	
66.
	
D93.891.024
	
Ауыз-жұтқыншақтан сілемейді сору

	
67.
	
D93.891.025
	
Оростомалар, эзофагостомалар кезіндегі құрал

	
68.
	
D93.891.026
	
Трахеостома кезіндегі құрал

	
69.
	
D93.891.027
	
Назогастралдық сүңгіге, мұрын канюнялары мен катетерге күтім жасау

	
70.
	
D93.891.028
	
Жоғарғы тыныс алу жолдарынан сілемейді сору

	
71.
	
D93.891.029
	
Мұрыннан сілемейді сору

	
72.
	
D93.891.030
	
Фарингостома кезіндегі құрал

	
73.
	
D93.891.031
	
Интраназалдық дәрілік препараттарды енгізу

	
74.
	
D93.891.032
	
Гастростома кезіндегі құрал

	
75.
	
D93.891.033
	
Назогастралдық сүңгіге күтім жасау

	
76.
	
D93.891.034
	
Ауыр пациентті гастростом арқылы тамақтандыру

	
77.
	
D93.891.035
	
Илеостома кезіндегі құрал

	
78.
	
D93.891.036
	
Интестиналдық сүңгіге күтім жасау

	
79.
	
D93.891.037
	
Ауыр пациентті интестиналдық сүңгі арқылы тамақтандыру

	
80.
	
D93.891.038
	
Илеостомаға күтім жасауды үйрету

	
81.
	
D93.891.039
	
Тоқ ішектің стомалары кезінде құрал

	
82.
	
D93.891.040
	
Колостомаға күтім жасауды үйрету

	
83.
	
D93.891.041
	
Ауыр пациенттің дефекациясы кезіндегі құрал

	
84.
	
D93.891.043
	
Газ шығару түтігін қою

	
85.
	
D93.891.044
	
Копролитті алу

	
86.
	
D93.891.045
	
Нәжісті ұстамау кезіндегі құрал

	
87.
	
D93.891.046
	
Сифондық клизманы қою

	
88.
	
D93.891.047
	
Қынаптың (пессария)қолдау сақинасын қою, алып тастау

	
89.
	
D93.891.048
	
Сыртқы есту өтісіне күтім жасау

	
90.
	
D93.891.049
	
Ауыр пациенттің көздеріне күтім жасау

	
91.
	
D93.891.050
	
Конъюнктивалық қуысқа дәрілік заттарды инстилляциялау

	
92.
	
D93.891.051
	
Ауыр пациент несеп шығарған кездегі құрал

	
93.
	
D93.891.052
	
Несеп катетеріне күтім жасау

	
94.
	
D93.891.053
	
Цистостомаға және уростомаға күтім жасау

	
95.
	
D93.891.054
	
Несеп ұстамаған кездегі құрал

	
96.
	
D93.891.055
	
Ауыр пациенттің төсегін ауыстыру және/немесе жатқызу

	
97.
	
D93.891.056
	
Ауыр халдегі пациентті мекеменің ішінде тасымалдау

	
98.
	
D93.891.057
	
Ауыр халдегі пациентті ауыз арқылы және/немесе назогастралдық сүңгімен тамақтандыру

	
99.
	
D93.891.058
	
Ауыр халдегі пациенттің төсек-орнын дайындау және ауыстыру

	
100.
	
D93.891.059
	
Ауыр халдегі пациенттің ішкиімін және киімін ауыстыру бойынша құрал

	
101.
	
D93.891.060
	
Ауыр халдегі пациенттің бұтаралық және сыртқы жыныс мүшелеріне күтім жасау

	
102.
	
D93.891.061
	
Дренажға күтім жасау

	
103.
	
D93.891.062
	
Дәрілік препараттарды парентералдық енгізу кезіндегі құрал

	
104.
	
D93.891.063
	
Төсекжараның дамуына қауіп дәрежесін бағалау

	
105.
	
D93.891.064
	
Төсекжараның ауырлық дәрежесін бағалау

	
106.
	
D93.891.065
	
Ауырсу қарқындылығын бағалау

	
107.
	
D93.891.066
	
Пациенттің отбасы мүшелерін төсекке жатқызу және/немесе ауыстыру техникасына үйрету

	
108.
	
D93.891.067
	
Пациенттің төсекте және (немесе) креслода ауысуы кезінде өз-өзіне көмектесуіне үйрету

	
109.
	
D93.891.068
	
Пациентті балдақпен жүруге үйрету

	
110.
	
D93.891.069
	
Пациент қосымша тіректердің көмегімен жүруі кезінде өз-өзіне көмектесуіне үйрету

	
111.
	
D99.590.019
	
Препараттың бағасынсыз вакцинациялау

	
112.
	
D97.311.050
	
Тігістерді алу, лигатурларды алып тастау

	
113.
	
D04.001.000
	
Профилактикалық кабинеттерде, сауықтыру мектептерінде оқыту

	
114.
	
D04.002.000
	
Науқастар мен олардың отбасыларын созылмалы ауруларды басқару бағдарламаларына сәйкес өзін-өзі бақылау, өзін-өзі және өзара көмек көрсетуге үйрету

	
115.
	
D04.003.000
	
"Қызу желі" телефоны бойынша консультация

	
Медициналық-санитариялық алғашқы көмектің медицина қызметкерлері көрсететін ем-шара кабинеті қызметтердің тізбесі

	
116.
	
D99.590.022
	
Бұлшықетішілік инъекциясы (дәрілік заттардың бағасын есептемегенде)

	
117.
	
D99.590.023
	
Венаішілік инъекциясы (дәрілік заттардың бағасын есептемегенде)

	
118.
	
D99.590.024
	
Теріасты инъекциясы (дәрілік заттардың бағасын есептемегенде)


	 
	Медициналық-санитариялық
алғашқы көмек көрсету
қағидаларына
2-қосымша


 Медициналық-санитариялық алғашқы көмек дәрігерлері (жалпы практика дәрігері, учаскелік терапевт және (немесе) учаскелік педиатр дәрігер) көрсететін медициналық қызметтердің тізбесі
	
№ р/с
	
Қызметтердің коды
	
Қызметтердің атауы

	
1.
	
A01.001.000
	
Қабылдау: Терапевт

	
2.
	
A01.001.002
	
Пациентті сауықтыру жоспарын құру: Учаскелік терапевт

	
3.
	
A01.001.005
	
Отбасын жоспарлау және жүктілікті қауіпсіз үзу мәселелері бойынша консультация: Учаскелік терапевт

	
4.
	
A01.001.006
	
Пациентті өзіндік менеджментке оқыту: Учаскелік терапевт

	
5.
	
A01.001.007
	
Пациенттің отбасының әлеуметтік статусын бағалауы: Учаскелік терапевт

	
6.
	
A01.002.000
	
Қабылдау: Педиатр

	
7.
	
A01.002.002
	
Пациентті сауықтыру жоспарын құру: Учаскелік педиатр

	
8.
	
A01.002.007
	
Әлеуметтік мәні бар аурулар кезінде пациенттің отбасының әлеуметтік статусын бағалауы: Учаскелік педиатр

	
9.
	
A01.003.000
	
Қабылдау: Отбасылық дәрігер (Жалпы практика дәрігері)

	
10.
	
A01.003.002
	
Пациентті сауықтыру жоспарын құру: Жалпы практика дәрігері

	
11.
	
A01.003.005
	
Отбасын жоспарлау және жүктілікті қауіпсіз үзу мәселелері бойынша консультация: Жалпы практика дәрігері

	
12.
	
A01.003.006
	
Пациентті өзіндік менеджментке оқыту: Жалпы практика дәрігері

	
13.
	
A01.003.007
	
Әлеуметтік мәні бар аурулар кезінде пациенттің отбасының әлеуметтік статусын бағалауы: Жалпы практика дәрігері

	
Зертханалық диагностика (мамандандырылған медициналық көмек)

	
14.
	
B02.061.002
	
Қандағы эритроциттердің отыру жылдамдығын (ЭОЖ) қолмен өлшеу

	
15.
	
B03.864.003
	
Экспресс әдісімен қандағы гемоглобинді анықтау

	
16.
	
B03.865.003
	
Экспресс әдісімен қандағы лейкоциттерді анықтау

	
17.
	
B03.867.003
	
Экспресс әдісімен тропонинді анықтау

	
18.
	
B03.868.003
	
Экспресс әдісімен гликириленген гемоглобинді анықтау

	
19.
	
B03.869.003
	
Экспресс әдісімен протромбиндік уақытта портативтік талдауышта МНО-ны анықтау

	
20.
	
B06.672.012
	
АВО жүйесінде стандартты сарысулармен қан тобын анықтау

	
21.
	
B06.673.012
	
АВО жүйесі бойынша моноклоналдық реагенттермен стандартты сарысумен (цоликлондармен) қан тобын анықтау

	
22.
	
B06.677.012
	
Қандағы резус-факторды анықтау

	
Функциялық және аспаптық диагностика

	
23.
	
C02.001.000
	
Электрокардиографикалық зерттеу (12 жалғамдық)

	
24.
	
C02.033.000
	
Автоматтандырылған аппараттарда жазу кезіндегі спирография

	
25.
	
C02.048.000
	
Динамометрия

	
26.
	
C02.054.000
	
Пульсоксиметрия


	 
	Медициналық-санитариялық
алғашқы көмек көрсету
қағидаларына
3-қосымша


 Медициналық-санитариялық алғашқы көмек ұйымындағы әлеуметтік қызметкер мен психолог қызметтерінің тізбесі
	
№ р/с
	
Қызметтердің коды
	
Қызметтердің атауы

	
Психологтың қызметтері

	
1.
	
A01.005.000
	
Қабылдау: Психолог

	
2.
	
A01.005.001
	
Бала суицидінің профилактикасы бойынша сабақтар өткізу: Психолог

	
3.
	
A01.005.002
	
Мінез-құлық және психикалық белсенді бұзылуларға күдіктенген кезде қабылдау: Психолог

	
4.
	
A01.005.003
	
Әлеуметтік мәселелер бойынша, оның ішінде жастық бейімделу мәселелері бойынша консультация беру: Психолог

	
5.
	
A01.005.009
	
Созылмалы аурулармен ауыратын пациентті өзіндік менеджментке үйрету: Психолог

	
Әлеуметтік қызметкердің қызметтері

	
6.
	
A01.006.000
	
Қабылдау: Жоғары білімі бар әлеуметтік қызметкер

	
7.
	
A01.006.001
	
Медицаналық-әлеуметтік зерттеп-қарауды ұйымдастыру және өткізу: Жоғары білімі бар әлеуметтік қызметкер

	
8.
	
A01.006.002
	
Пациенттің отбасы мүшелерін үй жағдайында өткізілетін медициналық күтім жасау негіздеріне үйрету: Жоғары білімі бар әлеуметтік қызметкер

	
9.
	
A01.006.003
	
Әлеуметтік мәселелер бойынша, оның ішінде жастық бейімделеу бойынша консультация беру: Жоғары білімі бар әлеуметтік қызметкер

	
10.
	
A01.007.000
	
Қабылдау: Орта білімі бар әлеуметтік қызметкер

	
11.
	
A01.007.001
	
Медициналық-әлеуметтік зерттеп-ұйымдастыру және жүргізу: Орта білімі бар әлеуметтік қызметкер

	
12.
	
A01.007.002
	
Пациенттің отбасы мүшелерін үй жағдайында өткізілетін медициналық күтім жасау негіздеріне үйрету: Орта білімі бар әлеуметтік қызметкер

	
13.
	
A01.007.003
	
Әлеуметтік мәселелер бойынша, оның ішінде жастық бейімделеу бойынша консультация беру: Орта білімі бар әлеуметтік қызметкер


	 
	Медициналық-санитариялық
алғашқы көмек көрсету
қағидаларына
4-қосымша


 Медициналық-санитариялық алғашқы көмек ұйымдарына жүгіну себептері
	
№ р/с
	
Жүгіну себептерінің тобы
	
Жүгіну себептерінің атауы

	
1.
	
Ауруы
	
Шұғыл жай-күйлер

	
	
	
Жіті аурулар (жай-күйі) және (немесе) созылмалы аурулардың асқынуы

	
	
	
Әлеуметтік мәні бар ауруға күдік

	
	
	
Актив

	
	
	
Медициналық оңалту (3 деңгей)

	
	
	
Шұғыл стоматологиялық көмек

	
	
	
Жоспарлы стоматологиялық көмек

	
	
	
Жақ-бет аймағының туа біткен патологиясы бар балаларға ортодонтиялық көмек

	
	
	
Аз қамтылған отбасы балаларына ортодонтиялық көмек

	
	
	
Тегін медициналық көмектің кепілдік берілген көлемін алуға құқығы бар Қазақстан Республикасында уақытша болатын шетелдіктер мен азаматтығы жоқ адамдардың, баспана іздеген адамдардың айналасындағыларға қауіп төндіретін ауру кезіндегі қызметтер

	
2.
	
Жарақат
	
Жіті жарақат (травмпункт, амбулаториялық-емханалық ұйымдар)

	
	
	
Жарақаттың салдары (амбулаториялық-емханалық ұйымдар)

	
	
	
Жарақаттың салдары (жастар денсаулық орталықтары)

	
3.
	
Профилактика
	
Коронавирустық инфекциясымен ауырған науқасты тексеру

	
	
	
Профилактикалау мақсатындағы жүгіну (скринингтен басқа)

	
	
	
Иммунопрофилактика

	
	
	
Скрининг (профилактикалық медициналық қарап-тексерулер)

	
	
	
Патронаж

	
	
	
Отбасын жоспарлау, жүктілікті қауіпсіз үзу, репродукивті денсаулықты сақтау мәселелері бойынша қызметтер

	
	
	
Антенатальді байқау кезінде қабылдау

	
	
	
Постнатальді байқау кезінде қабылдау

	
	
	
Білім алушылардың денсаулығын сақтау бойынша қызметтер (мектеп медицинасы)

	
	
	
Саламатты өмір салты бойынша іс-шаралар

	
	
	
Ақылы медициналық қарау

	
4.
	
Динамикалық (диспансерлік) байқау
	
Созылмалы аурулармен ауыратындарды динамикалық байқау (оның ішінде Ауруларды басқару бағдарламасы)

	
	
	
Әлеуметтік мәні бар аурулармен динамикалық байқау

	
	
	
Бейінді мамандардың бақылауына жататын созылмалы аурулармен динамикалық байқау

	
5.
	
Медициналық әлеуметтік қызметтер
	
Медициналық әлеуметтік қолдау

	
	
	
Психологиялық көмек

	
6.
	
Әкімшілік
	
Әкімшілік

	
	
	
Медициналық әлеуметтік сараптамаға құжаттар ресімдеу

	
	
	
Рецепт жазу

	
7.
	
Коронавирус инфекциясына зерттеп-қарау
	
Коронавирустық инфекцияға күдікті

	
	
	
Жоспарлы емдеуге жатқызу кезінде коронавирус инфекциясына зерттеп-қарау (емдеуге жатқызуға дейінгі зерттеп-қарау), оның ішінде мерзімі 37 апта болған жүкті әйелдерді босандыруға, гемодиализдегі пациенттер


	 
	Медициналық-санитариялық
алғашқы көмек көрсету
қағидаларына
5-қосымша


 "Дәрігердің қабылдауына жазылу" мемлекеттік қызметін көрсетуге қойылатын негізгі талаптардың тізбесі

      Ескерту. 5-қосымша жаңа редакцияда – ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.
	
1.
	
Мемлекеттік көрсетілетін қызметтің атауы
	
"Дәрігердің қабылдауына жазылу"

	
2.
	
Мемлекеттік көрсетілетін қызметтің кіші түрінің (бар болса) атауы
	
Жоқ

	
3.
	
Көрсетілетін қызметті берушінің атауы
	
Медициналық-санитариялық алғашқы көмек көрсететін медициналық ұйым

	
4.
	
Мемлекеттік қызметті және оның кіші түрлерін (бар болса) көрсету тәсілдері
	
1) Медициналық-санитариялық алғашқы көмек көрсететін медициналық ұйым (бұдан әрі – МСАК ұйымы) (тікелей жүгіну немесе телефон байланысы арқылы);

2) "цифрлық үкіметтің" www.egov.kz веб-порталы (бұдан әрі – портал).

	
5.
	
Мемлекеттік қызметті және оның кіші түрлерін (бар болса) көрсету мерзімі
	
МСАК ұйымына жүгінген кезде (тікелей немесе телефон арқылы):

1) пациент құжаттарды тапсырған сәттен бастап – 10 (он) минуттан аспайды;

2) құжаттарды тапсыру үшін күтудің ең ұзақ рұқсат етілген уақыты – 10 (он) минут;

3) МСАК ұйымында қызмет көрсетудің ең ұзақ рұқсат етілген уақыты – 10 (он) минут. Осы уақыт ішінде пациентке ауызша жауап беріледі.

Портал арқылы жүгінген кезде:

1) құжаттарды тапсырған сәттен бастап – 30 (отыз) минуттан аспайды.

	
6.
	
Мемлекеттік қызметті және оның кіші түрлерін (бар болса) көрсету нысаны
	
Электрондық (ішінара цифрландырылған) және қағаз түрінде

	
7.
	
Мемлекеттік қызметті және оның кіші түрлерін (бар болса) көрсету нәтижесі
	
1) МСАК ұйымына тікелей немесе телефон арқылы жүгінген кезде – дәрігердің қабылдауына алдын ала жазылу журналына тіркеу және дәрігердің қабылдау күні мен уақытын көрсете отырып ауызша жауап беру;

2) портал арқылы жүгінген кезде – жеке кабинетте электрондық өтінім мәртебесі түріндегі хабарлама.

	
8.
	
Мемлекеттік қызметті және оның кіші түрлерін (бар болса) көрсету кезінде көрсетілетін қызметті алушыдан алынатын төлемақы мөлшерін және Қазақстан Республикасының заңнамасында көзделген жағдайларда оны алу тәсілдері
	
Мемлекеттік қызмет тегін көрсетіледі.

	
9.
	
Көрсетілетін қызметті берушінің, Мемлекеттік корпорацияның және ақпарат объектілерінің жұмыс графигі
	
1) МСАК ұйымы – дүйсенбіден сенбіге дейін (дүйсенбі – жұма күндері сағат 8.00-ден 20.00-ге дейін үзіліссіз, сенбі күні сағат 9.00-ден 14.00-ге дейін), демалыс (жексенбі) және Қазақстан Республикасының Еңбек кодексіне сәйкес мереке күндерін қоспағанда;

2) Портал – жөндеу жұмыстарын жүргізуге байланысты техникалық үзілістерді қоспағанда, тәулік бойы (пациент жұмыс уақыты аяқталғаннан кейін, демалыс және Қазақстан Республикасының Еңбек кодексіне сәйкес мереке күндері жүгінген жағдайда, мемлекеттік қызмет көрсетуге арналған өтініштерді қабылдау және нәтижесін беру келесі жұмыс күні жүзеге асырылады).

	
10.
	
Мемлекеттік қызмет көрсету үшін көрсетілетін қызметті алушыдан талап етілетін құжаттар мен мәліметтердің тізбесі
	
1) МСАК ұйымына:

жеке басты куәландыратын құжат не цифрлық құжаттар сервисінен алынған электрондық құжат (сәйкестендіру үшін);

2) Порталға:

электрондық нысандағы сұрау салу.

Жеке басты куәландыратын құжат туралы мәліметтерді немесе цифрлық құжаттар сервисінен алынған электрондық құжатты (сәйкестендіру үшін) МСАК ұйымы Портал арқылы тиісті мемлекеттік цифрлық жүйелерден алады.

Көрсетілетін қызметті берушілер цифрлық құжаттарды цифрлық құжаттар сервисінен Порталда тіркелген пайдаланушының ұялы байланыс абоненттік нөміріне жіберілген бір реттік парольді енгізу немесе Портал хабарламасына жауап ретінде қысқа мәтіндік хабарлама жіберу арқылы құжат иесінің келісімі болған жағдайда іске асырылған интеграция арқылы алады.

Мемлекеттік қызметті және оның кіші түрлерін (бар болса) көрсетуден бас тарту үшін Қазақстан Республикасының заңдарында белгіленген негіздерді қамтитын, мемлекеттік қызмет көрсетуге қойылатын негізгі талаптар тізбесі бар қосымша

Мемлекеттік қызмет көрсету, оның ішінде электрондық нысанда және Мемлекеттік корпорация арқылы көрсету ерекшеліктері ескеріле отырып, өзге де талаптар
	
1) мемлекеттік қызметті алу үшін пациент ұсынған құжаттардың және (немесе) олардағы деректердің (мәліметтердің) анық емес екендігі анықталған жағдайда;

2) "Медициналық-санитариялық алғашқы көмек көрсететін денсаулық сақтау ұйымдарына жеке тұлғаларды бекіту қағидаларын бекіту туралы"

Қазақстан Республикасы Денсаулық сақтау министрінің 2020 жылғы 13 қарашадағы № ҚР ДСМ-194/2020 бұйрығына (Нормативтік құқықтық актілерді мемлекеттік тіркеу тізілімінде № 21642 тіркелді) сәйкес пациенттің осы медициналық-санитариялық алғашқы көрсететін медициналық ұйымға тіркелуі болмаған жағдайда.

Мемлекеттік қызмет көрсету, оның ішінде электрондық нысанда және Мемлекеттік корпорация арқылы көрсету ерекшеліктері ескеріле отырып, өзге де талаптар
	
Пациент Порталда тіркелген ұялы байланыс абоненттік нөмірі арқылы бір реттік парольді енгізу немесе Портал хабарламасына жауап ретінде қысқа мәтіндік хабарлама жіберу жолымен мемлекеттік қызметті электрондық нысанда алу мүмкіндігіне ие. Сондай-ақ пациент электрондық цифрлық қолтаңбасы (ЭЦҚ) болған жағдайда мемлекеттік қызметті Портал арқылы электрондық нысанда ала алады.

Цифрлық құжаттар сервисі мобильдік қосымшада авторизациядан өткен пайдаланушылар үшін қолжетімді.

Цифрлық құжатты пайдалану үшін мобильдік қосымшада ЭЦҚ немесе бір реттік пароль арқылы авторизациядан өтіп, одан кейін "Цифрлық құжаттар" бөліміне кіріп, қажетті құжатты таңдау қажет.

Дене мүмкіндіктері шектеулі адамдар үшін пандус, шақырту батырмасы, көзі көрмейтін және нашар көретін адамдарға арналған тактильді жолақ, күту залы, құжаттардың үлгілері бар ақпараттық үстел қарастырылған.


	 
	Медициналық-санитариялық
алғашқы көмек көрсету
қағидаларына
6-қосымша


 "Дәрігерді үйге шақырту" мемлекеттік қызмет көрсетуге қойылатын негізгі талаптар тізбесі

      Ескерту. 6-қосымша жаңа редакцияда – ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.
	
1.
	
Мемлекеттік көрсетілетін қызметтің атауы
	
"Дәрігерді үйге шақырту"

	
2.
	
Мемлекеттік көрсетілетін қызметтің кіші түрінің (бар болса) атауы
	
Жоқ

	
3.
	
Көрсетілетін қызметті берушінің атауы
	
Медициналық-санитариялық алғашқы көмек көрсететін медициналық ұйым.

	
4.
	
Мемлекеттік қызметті және оның кіші түрлерін (бар болса) көрсету тәсілдері
	
1) медициналық-санитариялық алғашқы көмек көрсететін медициналық ұйым (бұдан әрі – МСАК ұйымы) (тікелей жүгінген кезде немесе МСАК ұйымына телефон арқылы хабарласу арқылы); 

2) "цифрлық үкіметтің" веб-порталы – www.egov.kz (бұдан әрі – Портал).

	
5.
	
Мемлекеттік қызметті және оның кіші түрлерін (бар болса) көрсету мерзімі
	
МСАК ұйымына (тікелей немесе телефон арқылы) жүгінген кезде:

1) пациент құжаттарды тапсырған сәттен бастап – 10 (он) минуттан аспайды;

2) МСАК ұйымының қызмет көрсетуінің рұқсат етілген ең ұзақ уақыты – 10 (он) минут.

Портал арқылы жүгінген кезде:

пациент құжаттарды тапсырған сәттен бастап – 30 (отыз) минуттан аспайды.

Портал арқылы жүгінген кезде мемлекеттік қызмет Порталға жүгінген күні көрсетіледі.

	
6.
	
Мемлекеттік қызметті және оның кіші түрлерін (бар болса) көрсету нысаны
	
Электрондық (ішінара цифрландырылған) / қағаз түрінде.

	
7.
	
Мемлекеттік қызметті және оның кіші түрлерін (бар болса) көрсету нәтижесі
	
1) тікелей немесе телефон арқылы жүгінген кезде – МСАК ұйымының шақыртуларды тіркеу журналына жазба енгізу және дәрігердің келу күні мен уақытын көрсете отырып ауызша жауап беру;

2) Портал арқылы жүгінген кезде электрондық түрде – жеке кабинетте электрондық өтінім мәртебесі түріндегі хабарлама.

	
8.
	
Мемлекеттік қызметті және оның кіші түрлерін (бар болса) көрсету кезінде көрсетілетін қызметті алушыдан алынатын төлемақы мөлшерін және Қазақстан Республикасының заңнамасында көзделген жағдайларда оны алу тәсілдері
	
Мемлекеттік қызмет тегін көрсетіледі.

	
9.
	
Көрсетілетін қызметті берушінің, Мемлекеттік корпорацияның және ақпарат объектілерінің жұмыс графигі
	
1) МСАК ұйымы – дүйсенбіден сенбіге дейін (дүйсенбі – жұма аралығында сағат 8.00-ден 20.00-ге дейін үзіліссіз, сенбі күні сағат 9.00-ден 14.00-ге дейін), жексенбі және Қазақстан Республикасының Еңбек кодексіне сәйкес мереке күндерін қоспағанда;

2) Портал – жөндеу жұмыстарын жүргізуге байланысты техникалық үзілістерді қоспағанда, тәулік бойы (пациент жұмыс уақыты аяқталғаннан кейін, демалыс немесе мереке күндері жүгінген жағдайда өтініштерді қабылдау және мемлекеттік қызмет көрсету нәтижесін беру келесі жұмыс күні жүзеге асырылады).

	
10.
	
Мемлекеттік қызмет көрсету үшін көрсетілетін қызметті алушыдан талап етілетін құжаттар мен мәліметтердің тізбесі
	
1) МСАК ұйымына:

тікелей жүгінген кезде – жеке басын куәландыратын құжат немесе цифрлық құжаттар сервисінен алынған электрондық құжат (сәйкестендіру үшін);

2) Портал арқылы:

электрондық түрде берілген сұрау салу.

Жеке басын куәландыратын құжаттар немесе цифрлық құжаттар сервисінен алынған электрондық құжат туралы мәліметтерді (сәйкестендіру үшін) МСАК ұйымы Портал арқылы тиісті мемлекеттік цифрлық жүйелерден алады.

Көрсетілетін қызметті берушілер цифрлық құжаттарды цифрлық құжаттар сервисінен Порталда тіркелген ұялы байланыс абоненттік нөмірі арқылы құжат иесінің келісімі болған жағдайда, бір реттік парольді беру немесе Портал хабарламасына жауап ретінде қысқа мәтіндік хабарлама жіберу арқылы жүзеге асырылған интеграция негізінде алады.

Мемлекеттік қызметті және оның кіші түрлерін (бар болса) көрсетуден бас тарту үшін Қазақстан Республикасының заңдарында белгіленген негіздерді қамтитын, мемлекеттік қызмет көрсетуге қойылатын негізгі талаптар тізбесі бар қосымша
	
1) мемлекеттік қызметті алу үшін пациент ұсынған құжаттардың және (немесе) олардағы деректердің (мәліметтердің) анық емес екендігі анықталған жағдайда;

2) "Медициналық-санитариялық алғашқы көмек көрсететін денсаулық сақтау ұйымдарына жеке тұлғаларды бекіту қағидаларын бекіту туралы"

Қазақстан Республикасы Денсаулық сақтау министрінің 2020 жылғы 13 қарашадағы № ҚР ДСМ-194/2020 бұйрығына (Нормативтік құқықтық актілерді мемлекеттік тіркеу тізілімінде № 21642 тіркелді) сәйкес пациенттің осы МСАК ұйымына бекітілмеуі.

	
12.
	
Мемлекеттік қызмет көрсету, оның ішінде электрондық нысанда және Мемлекеттік корпорация арқылы көрсету ерекшеліктері ескеріле отырып, өзге де талаптар

Мемлекеттік қызмет көрсету, оның ішінде электрондық нысанда және Мемлекеттік корпорация арқылы көрсету ерекшеліктері ескеріле отырып, өзге де талаптар
	
Пациент Порталда тіркелген ұялы байланыс абоненттік нөмірі арқылы бір реттік парольді енгізу немесе Портал хабарламасына жауап ретінде қысқа мәтіндік хабарлама жіберу арқылы мемлекеттік қызметті электрондық нысанда алуға мүмкіндік алады.

Пациенттің ЭЦҚ болған жағдайда мемлекеттік қызметті Портал арқылы электрондық нысанда алу мүмкіндігі бар.

Цифрлық құжаттар сервисі мобильдік қосымшада авторизациядан өткен пайдаланушылар үшін қолжетімді.

Цифрлық құжатты пайдалану үшін мобильдік қосымшада ЭЦҚ немесе бір реттік пароль арқылы авторизациядан өтіп, "Цифрлық құжаттар" бөліміне кіріп, қажетті құжатты таңдау қажет.

Физикалық мүмкіндіктері шектеулі адамдар үшін пандус, шақырту батырмасы, зағиптар мен көзі нашар көретін адамдарға арналған тактильді жолақ, күту залы және құжаттардың үлгілері бар ақпараттық стенд болуы қамтамасыз етіледі.


	 
	Медициналық-санитариялық
алғашқы көмек көрсету
қағидаларына
7-қосымша


 "Медициналық-санитариялық алғашқы көмек көрсететін медициналық ұйымнан анықтама беру" мемлекеттік қызмет көрсетуге қойылатын негізгі талаптар тізбесі

      Ескерту. 7-қосымша жаңа редакцияда – ҚР Денсаулық сақтау министрінің м.а. 17.09.2026 № 110 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.
	
1.
	
Мемлекеттік көрсетілетін қызметтің атауы
	
"Медициналық-санитариялық алғашқы көмек көрсететін медициналық ұйымнан анықтама беру"

	
2.
	
Мемлекеттік көрсетілетін қызметтің кіші түрінің (бар болса) атауы
	
Жоқ

	
3.
	
Көрсетілетін қызметті берушінің атауы
	
Медициналық-санитариялық алғашқы көмек көрсететін медициналық ұйым.

	
4.
	
Мемлекеттік қызметті және оның кіші түрлерін (бар болса) көрсету тәсілдері
	
1) медициналық-санитариялық алғашқы көмек көрсететін медициналық ұйым (бұдан әрі – МСАК ұйымы) (тікелей жүгінген кезде немесе МСАК ұйымына телефон арқылы хабарласу арқылы);

 "цифрлық үкіметтің" веб-порталы – www.egov.kz (бұдан әрі – портал).

	
5.
	
Мемлекеттік қызметті және оның кіші түрлерін (бар болса) көрсету мерзімі
	
МСАК ұйымына (тікелей немесе телефон арқылы) жүгінген кезде: 

1) пациент құжаттарды тапсырған сәттен бастап – 10 (он) минуттан аспайды; 

2) МСАК ұйымының қызмет көрсетуінің рұқсат етілген ең ұзақ уақыты – 10 (он) минут. Портал арқылы жүгінген кезде: пациент құжаттарды тапсырған сәттен бастап – 30 (отыз) минуттан аспайды. 

	
6.
	
Мемлекеттік қызметті және оның кіші түрлерін (бар болса) көрсету нысаны
	
Электрондық (ішінара цифрландырылған) / қағаз түрінде.

	
7.
	
Мемлекеттік қызметті және оның кіші түрлерін (бар болса) көрсету нәтижесі
	
1) тікелей немесе телефон арқылы жүгінген кезде – МСАК ұйымының шақыртуларды тіркеу журналына жазба енгізу және дәрігердің келу күні мен уақытын көрсете отырып ауызша жауап беру; 

2) Портал арқылы жүгінген кезде электрондық түрде – жеке кабинетте электрондық өтінім мәртебесі түріндегі хабарлама. Бұл ретте мемлекеттік қызмет көрсетуге сұрау салу қабылданғаннан кейін пациентке белгіленген уақытта үйде медициналық көмек көрсетіледі.

	
8.
	
Мемлекеттік қызметті және оның кіші түрлерін (бар болса) көрсету кезінде көрсетілетін қызметті алушыдан алынатын төлемақы мөлшерін және Қазақстан Республикасының заңнамасында көзделген жағдайларда оны алу тәсілдері
	
Мемлекеттік қызмет тегін көрсетіледі.

	
9.
	
Көрсетілетін қызметті берушінің, Мемлекеттік корпорацияның және ақпарат объектілерінің жұмыс графигі
	
1) МСАК ұйымы – дүйсенбіден сенбіге дейін (дүйсенбі–жұма күндері сағат 8.00-ден 20.00-ге дейін үзіліссіз, сенбі күні сағат 9.00-ден 14.00-ге дейін), жексенбі және Қазақстан Республикасының Еңбек кодексіне сәйкес мереке күндерін қоспағанда;

2) Портал – жөндеу жұмыстарын жүргізуге байланысты техникалық үзілістерді қоспағанда, тәулік бойы жұмыс істейді (пациент жұмыс уақыты аяқталғаннан кейін, демалыс немесе мереке күндері жүгінген жағдайда, өтініштерді қабылдау және мемлекеттік қызмет көрсету нәтижесін беру келесі жұмыс күні жүзеге асырылады).

	
10.
	
Мемлекеттік қызмет көрсету үшін көрсетілетін қызметті алушыдан талап етілетін құжаттар мен мәліметтердің тізбесі
	
1) МСАК ұйымына: тікелей жүгінген кезде – жеке басын куәландыратын құжат не цифрлық құжаттар сервисінен алынған электрондық құжат (сәйкестендіру үшін);

2) Портал арқылы: электрондық нысандағы сұрау салу. Жеке басын куәландыратын құжаттар не цифрлық құжаттар сервисінен алынған электрондық құжат (сәйкестендіру үшін) туралы мәліметтерді МСАК ұйымы Портал арқылы тиісті мемлекеттік цифрлық жүйелерден алады.

Көрсетілетін қызметті берушілер цифрлық құжаттарды цифрлық құжаттар сервисінен іске асырылған интеграция арқылы алады.

Бұл құжат иесінің келісімі болған жағдайда, Порталда тіркелген пайдаланушының ұялы байланыс абоненттік нөмірі арқылы бір реттік парольді енгізу немесе Порталдың хабарламасына жауап ретінде қысқа мәтіндік хабарлама жіберу жолымен жүзеге асырылады.

	
11.
	
Мемлекеттік қызметті және оның кіші түрлерін (бар болса) көрсетуден бас тарту үшін Қазақстан Республикасының заңдарында белгіленген негіздерді қамтитын, мемлекеттік қызмет көрсетуге қойылатын негізгі талаптар тізбесі бар қосымша

Мемлекеттік қызмет көрсету, оның ішінде электрондық нысанда және Мемлекеттік корпорация арқылы көрсету ерекшеліктері ескеріле отырып, өзге де талаптар
	
1) мемлекеттік қызметті алу үшін пациент ұсынған құжаттардың және (немесе) олардағы деректердің (мәліметтердің) анық емес екендігі анықталған жағдайда; 

2) "Медициналық-санитариялық алғашқы көмек көрсететін денсаулық сақтау ұйымдарына жеке тұлғаларды бекіту қағидаларын бекіту туралы"

Қазақстан Республикасы Денсаулық сақтау министрінің 2020 жылғы 13 қарашадағы № ҚР ДСМ-194/2020 бұйрығына (Нормативтік құқықтық актілерді мемлекеттік тіркеу тізілімінде № 21642 тіркелді) сәйкес пациенттің осы бастапқы медициналық-санитариялық көмек көрсететін медициналық ұйымға бекітілмеуі.

	
12.
	
Мемлекеттік қызмет көрсету, оның ішінде электрондық нысанда және Мемлекеттік корпорация арқылы көрсету ерекшеліктері ескеріле отырып, өзге де талаптар
	
Пациент Порталда тіркелген ұялы байланыс абоненттік нөмірі арқылы бір реттік парольді енгізу немесе Порталдың хабарламасына жауап ретінде қысқа мәтіндік хабарлама жіберу жолымен мемлекеттік қызметті электрондық нысанда алуға мүмкіндік алады.

Пациенттің электрондық цифрлық қолтаңбасы (ЭЦҚ) болған жағдайда, мемлекеттік қызметті Портал арқылы электрондық нысанда алу мүмкіндігі бар.

Цифрлық құжаттар сервисі мобильді қосымшада авторизациядан өткен пайдаланушылар үшін қолжетімді. Цифрлық құжатты пайдалану үшін мобильді қосымшада ЭЦҚ немесе бір реттік пароль арқылы авторизациядан өтіп, "Цифрлық құжаттар" бөліміне кіріп, қажетті құжатты таңдау қажет.

Физикалық мүмкіндіктері шектеулі адамдар үшін пандустың, шақырту батырмасының, зағиптар мен көру қабілеті бұзылған адамдарға арналған тактильді жолақтың, күту залының және құжаттардың үлгілері орналастырылған ақпараттық стендтің болуы қамтамасыз етіледі.

